title: Iberian esihistoria

text:
Iberian esihistoria ulottuu nykyihmisen edeltäjien varhaiskivikautisesta kulttuurista Rooman aikaisiin puunilaissotiin, jolloin alkoi historiallinen aika. Iberian niemimaa on nykyisin jakautunut Espanjaan ja Portugaliin. Noin 1 000 000–200 000 vuotta sitten alueelle saapuivat nykyihmisen edeltäjät Heidelbergin ihminen ja Neandertalin ihminen. Nykyihmisen kulttuuri alkoi levitä alueella noin 40 000 vuotta sitten. Iberian niemimaan pohjoisosan viime jääkauden aikaiset metsästäjät tuottivat luolataidetta. Noin 12 000 vuotta sitten jääkauden päättymisen aikoihin suurriista hävisi, ja syntyi mesoliittinen kulttuuri. Noin 5000 eaa. alettiin rakentaa Portugalin rannikolla suuria kivirakennelmia, megaliitteja, maanviljelyn levittyä tänne, ja alueesta kehittyi merkittävä myöhäiskivikautinen kulttuurikeskus. Pronssikaudella kehittyi monia alueellisia kulttuureja. Rautakaudella kelttien vaellus muutti vanhoja perinteitä. Ensin Välimeren kauppiaskansat foinikialaiset ja kreikkalaiset, ja lopulta Karthago ja Rooma ulottivat vaikutuksensa Iberiaan.
Atapuercan alueen luolista on löytynyt Heidelbergin ihmisen luita, joista vanhimmat ovat 1,2 miljoonan vuoden takaa.


title: Iberian esihistoria

text: Neandertalin ihminen hallitsi aluetta noin 200 000 vuoden ajan, kunnes väistyi nykyihmisten tieltä. Viimeiset neanderthalit sinnittelivät ilmeisesti juuri Iberian niemimaan luolissa. Nykyihminen saapui noin 45 000 vuotta sitten. Iberian niemimaalle kehittyi jääkauden kylmimpänäkin kautena säilynyt paleoliittinen suurriistan metsästyskulttuuri, ja Neandertalin ihminen hävisi noin 40 000 vuotta sitten. Sen viimeinen kulttuuri oli nykyihmisiltä vaikutteita saanut Chatelperronin kulttuuri jota tavataan Cantabriasta ja Kataloniasta.


title: Iberian esihistoria

text: Paleoliittisen kauden kulttuureja Iberian alueella:


title: Iberian esihistoria

text: Lännempänä Euroopassa vallinneen mesoliittiset Sauvaterren ja Tardenoisin kulttuurit vaikuttivat Iberian niemimaalla. Länsi-Iberiassa Azilin kulttuurin vaikutus säilyi häiriintymättömänä pidempään. Ne vaikuttivat varsinkin Välimeren seuduilla ja Portugalissa.


title: Iberian esihistoria

text: Iberian niemimaalla kukoisti muun muassa mesoliittinen Asturian kulttuuri, johon liittyi pienistä piikivisiruista koottuja mikroliittisia kivityökaluja ja -aseita. Tätä kautta kuvastavat La Almagran tyyppiset saviastiat. Noin 4700 eaa. saapui Itä-Iberiaan sydänsimpukkakeramiikka. Iberia oli yksi varhaisista kuparin käyttöalueista Euroopassa.


title: Iberian esihistoria

text: Minolaiset tai pelasgit, joiksi heitä kutsutaan, purjehtivat laivoilla Kreikan seuduilta ja Kreetalta Etelä-Iberiaan etsimään kuparia. He loivat noin 3200–2600 eaa kukoistaneen Los Millaresin kulttuurin, joka rakensi linnoitettuja kaupunkeja kaivosten lähelle. Etelä-Iberian vuoriston kaivoksista saatiin mm. kultaa, hopeaa ja kuparia. Sitten kellopikarikulttuuri valtasi Iberian.


title: Iberian esihistoria

text: Pronssikauden kulttuuri keskittyi Iberian kaakkoisosaan. La Bastinan linnoitus on Euroopan vanhimpia pronssikautisia linnoituksia. Se on noin vuodelta 2200 eaa. Linnoituksen rakentajia kutsuttiin argarilaisiksi läheisesn El Argarin kaupungin mukaan. 500 vuoden kuluessa argarilaisten kulttuuri levittäytyi 33 000 km alueelle.


title: Iberian esihistoria

text: Keltit saapuivat Iberiaan rautakaudella, ja Foinikian ja Kreikan vaikutus loivat sinne Tartessoksen kulttuurin.


title: Noseaani

text: Noseaani eli noseliitti on foideihin kuuluva silikaattimineraali. Sen kemiallinen kaava on NaAlSiO(SO). Se muodostaa isometrisiä kiteitä, joiden väri vaihtelee valkoisesta harmaaseen, vihreään, siniseen ja ruskeaan. Sen kovuus on 5,5–6 ja ominaispaino 2,3–2,4. Noseaani on fluoresoiva, ja sitä löytyy vähäpiisistä magmakivistä. Noseaani ja hauyniitti muodostavat erään kiinteän liuoksen, joka sisältää kalsiumia.


title: Noseaani

text: Havainto noseaanista kirjattiin ensimmäisen kerran vuonna 1815 Reininmaalta Saksasta, ja se nimettiin saksalaisen mineralogin Karl Wilhelm Nosen (1753–1835) mukaan. Mineraali on harvinainen, mutta sitä esiintyy laajalti aina valtamerisaarilta (esimerkiksi Tahiti) Utahiin.


title: Marcel Kint

text: Marcel Kint (20. syyskuuta 1914 Zwevegem – 23. maaliskuuta 2002 Kortrijk) oli belgialainen maantiepyöräilijä, joka oli parhaimmillaan yhden päivän kilpailuissa.


title: Marcel Kint

text: Kint kilpaili ammattilaisena vuosina 1935–1951. Hänen menestyksekkäin vuotensa oli 1938, jolloin hän voitti maantiepyöräilyn maailmanmestaruuden Alankomaiden Valkenburgissa, Pariisi–Bryssel-kilpailun, kolme etappia Ranskan ympäriajossa sekä epävirallisen kauden kokonaismestaruuden. Hän sijoittui MM-kilpailuissa lisäksi hopealle Zürichissä 1946 Sveitsin Hans Knechtin viedessä voiton.


title: Marcel Kint

text: Kint voitti La Flèche Wallonne -klassikon peräkkäisinä vuosina 1943, 1944 ja 1945. Hän jakaa kolmella ykköstilallaan kilpailun voittoennätyksen Eddy Merckxin ja Moreno Argentinin kanssa. Kint voitti suurkilpailuista lisäksi Pariisi–Roubaix'n 1943 ja Gent–Wevelgemin 1949. Hän voitti myös useita kuuden päivän ajoja Rik Van Steenbergenin parina.


title: Etelä-Afrikan Grand Prix 1975

text: Etelä-Afrikan Grand Prix 1975 oli Formula 1 -sarjan kauden 1975 kuudes osakilpailu, joka ajettiin 1. maaliskuuta 1975 Kyalamiin radalla. Kilpailun voitti Jody Scheckter.


title: Paleoliittinen Franko-Kantabria

text:
Paleoliittinen Franko-Kantabria pohjoisessa Espanjassa ja Etelä-Ranskassa on parhaiten tunnettu myöhäispaleoliittisista luolamaalauksistaan.
Luolamaalausten tekijöiksi on väitetty nykyisten baskien esi-isiä, mutta varmaa tämä ei ole. Franko-Kantabrian alue oli jääkauden kylmimmän kauden aikaan yksi Euroopan ikiroutarajan eteläpuolisista pakoalueista refugeista, joissa asui ihmisiä.


title: Paleoliittinen Franko-Kantabria

text: Myöhäispaleoliittisten, noin 30 000–10 000 radiohiilivuoden takaisten luolamaalausten löytöpaikkoja:


title: Ari Puheloinen

text: Ari Tapani Puheloinen (s. 26. joulukuuta 1951 Taipalsaari) on suomalainen kenraali evp. ja Suomen puolustusvoimain komentaja vuosina 2009–2014. Hän oli ensimmäinen puolustusvoimain komentaja, jolla oli määräaikainen virka.


title: Ari Puheloinen

text: Puheloinen valmistui Kadettikoulusta vuonna 1974. Hänen palveluspaikkojaan ovat olleet Uudenmaan rakuunapataljoona, Panssariprikaati, Etelä-Suomen sotilasläänin esikunta, Pääesikunta, Puolustusneuvosto ja Itäinen maanpuolustusalue. Hän on hoitanut kansainvälisiä tehtäviä ja täydentänyt opintojaan Neuvostoliitossa ja Yhdysvalloissa.


title: Ari Puheloinen

text: Ari Puheloinen syntyi työläisperheeseen, viisihenkisen poikakatraan toiseksi vanhimpana. Hänen taustansa on korkeaksi upseeriksi poikkeuksellinen, sillä kenraalien perhetaustoja selvittäneen Veli-Matti Syrjön mukaan itsenäisen Suomen kenraalikuntaan on ollut todella vaikea päästä kohoamaan yhteiskunnan alimmista kerroksista. Tosin Puheloinen ei ole ensimmäinen työläistaustasta tullut puolustusvoimain komentaja. Esimerkiksi jääkärikenraali Kaarlo Heiskanen oli muonarengin poika. Puheloisen isä oli sähköasentaja ja äiti siivooja. Perhe eli Saimaan rannalla pienessä sahayhteisössä Lappeen pitäjän Lamposaaressa. Myöhemmin perhe muutti Luumäelle.


title: Ari Puheloinen

text: Monenlaisia töitä tehnyt Puheloinen meni vapaaehtoisesti armeijaan välittömästi ylioppilaskirjoitusten jälkeen kesäkuussa 1970. Hän kotiutui reservin kornettina Uudenmaan Rakuunapataljoonasta toukokuussa 1971. Seuraavan kesän hän palveli armeijassa kouluttajana.


title: Ari Puheloinen

text: Puheloinen luopui opiskelupaikoistaan Tampereen yliopistossa ja Helsingin kauppakorkeakoulussa ja suuntasi sen sijaan kadettikouluun Santahaminaan. 58. kadettikurssin päätteeksi 1974 Puheloinen sai kunniamiekan kurssilaisten lippuäänestyksen tuloksena. Upseeriopintoihin kuuluneisissa kieliopinnoissa Puheloinen oli valinnut pitkäksi kieleksi venäjän, jonka osaamista hän vielä täydensi yliopistossa.


title: Ari Puheloinen

text: Vuonna 1978 Puheloinen lähetettiin kolmen muun suomalaisen upseerin kanssa opiskelemaan neuvostoliittolaiseen sotilaskouluun Moskovan lähelle. Viiden kuukauden kurssin jälkeen hän sai todistuksen "moottoroitujen jalkaväkijoukkojen taktillisen komentajakurssin" suorittamisesta. Ennen Neuvostoliiton-komennusta hän oli toiminut panssarimiesten kouluttajana, tehnyt ohessa tulkin töitä ja vapaa-aikanaan suomentanut venäläisten panssarivaunujen käyttö- ja huoltokirjoja.


title: Ari Puheloinen

text: 1980-luvun alussa Puheloinen jatkoi opintojaan Sotakorkeakoulussa (nykyinen Maanpuolustuskorkeakoulu). Vuosina 1983–1986 hän jatkoi Pääesikunnassa toimistoupseerina tiedusteluosastolla. Venäjäntaitoisen Puheloisen vastuualue koski "idän suuntaa".


title: Ari Puheloinen

text: 1980-luvun loppupuolella Puheloinen palveli apulaissotilasasiamiehenä Suomen Moskovan-suurlähetystössä. Hän seurasi läheltä glasnostin ja perestroikan vauhtiinpääsyä.


title: Ari Puheloinen

text: Palattuaan Moskovasta Puheloinen vietti Pääesikunnassa muutaman vuoden. Hän työskenteli pääministerien Harri Holkerin ja Esko Ahon johtaman puolustusneuvoston yleissihteerin apulaisena, mistä majuri Puheloinen pääsi näkemään sisältä päin puolustusvoimain ja siviilihallinnon yhteistyötä.


title: Ari Puheloinen

text: Vuonna 1993 Puheloinen palasi 13 vuoden tauon jälkeen varuskuntaan Panssariprikaatin pataljoonankomentajaksi. Samaan aikaan Suomi suuntautui poliittisesti kohti länttä. Puheloinen lähetettiin ensin Wieniin Etyjin palvelukseen ja myöhemmin Pääesikuntaan aloittamaan Nato-yhteistyötä. 1996 Puheloinen valittiin Harvardiin "varttuneiden vaikuttajien" tutkimusohjelmaan. Hän kirjoitti englanninkielisen tutkimuksen Venäjän geopoliittisista intresseistä Baltiassa.


title: Ari Puheloinen

text: Viimeistään vuonna 1997 Ari Puheloisen nimi nousi esiin Pääesikunnan sisällä epävirallisissa yhteyksissä mahdollisena tulevana puolustusvoimain komentajana; komentajaputken aiemmin läpäisseistä myös Gustav Hägglund oli opiskellut Harvardissa ja Juhani Kaskeala palvellut myös Puolustusneuvoston yleissihteerinä. Julkisen spekulaation Puheloisen mahdollisuuksista aloitti viimeistään Helsingin Sanomien Arto Astikainen puolustusvoimain lippujuhlapäivänä 2001 julkaistussa Juhani Kaskealan haastattelussa, jonka lopussa julkaistiin nimilista tämän seuraajaehdokkaista. Prikaatikenraali Puheloinen oli kärjessä.


title: Ari Puheloinen

text: Puheloinen työskenteli Kaskealan lähipiirissä ensin Pääesikunnan operatiivisella osastolla valmiuspäällikkönä ja kolme vuotta Itäisen maanpuolustusalueen komentajana Mikkelissä.


title: Ari Puheloinen

text: Vuonna 2007 Puheloinen nimitettiin pääesikunnan päälliköksi: virka toimi samalla astinlautana puolustusvoimain komentajan tehtävään. Hänen valintansa ratkaisi käytännössä neljä henkilöä. Nimitystä valmisteltiin jo Matti Vanhasen ensimmäisen hallituksen aikana, jolloin Puheloinen nousi puolustusvoimain kakkosmieheksi. Ratkaisun tekivät ylipäällikkö, tasavallan presidentti Tarja Halonen, komentajana toiminut Kaskeala ja puolustusministeri Seppo Kääriäinen. Lopullisen valinnan tekivät Halonen, Kaskeala ja Kääriäisen seuraaja Jyri Häkämies.


title: Ari Puheloinen

text: Puolustusvoimain komentajan adjutanttina toimi majuri Jyri Raitasalo.


title: Ari Puheloinen

text: Puheloisen jäätyä eläkkeelle puolustusvoimien komentajaksi nousi elokuussa 2014 Jarmo Lindberg.


title: Ari Puheloinen

text: Puheloinen solmi vuonna 2007 toisen avioliittonsa. Hänen puolisonsa Tiina Elina Laisi-Puheloinen (s. 1971) on koulutukseltaan kasvatustieteiden maisteri. Hän on suorittanut reserviupseeritutkinnon vuonna 1997 ja on nykyisin sotilasarvoltaan reservin kapteeni. Laisi-Puheloinen on työskennellyt mm. Sanoma-konsernissa ja nimitettiin keväällä 2012 Iskun pääkaupunkiseudun liiketoiminnasta vastaavaksi johtajaksi. Puheloisella on kaksi lasta ensimmäisestä avioliitosta.


title: Ari Puheloinen

text: Nykyään Puheloinen työskentelee UPM-Kymmene Oyj:n hallituksen jäsenenä.


title: Ace Ventura 3

text: Ace Ventura 3 - Lemmikkidekkarin poika ("Ace Ventura Jr: Pet Detective") on yhdysvaltalainen elokuva. Se on Ace Ventura – lemmikkidekkari -elokuvan toinen jatko-osa. Elokuvan pääosassa näyttelee Josh Flitter. Aiemissa Ace Ventura -elokuvista tuttu Jim Carrey ei esiinny Ace Ventura 3 -elokuvassa. Elokuvan tuotanto alkoi syyskuussa 2007 ja se sai ensi-iltansa vuonna 2009.


title: Saguenay (Quebec)

text: Saguenay () on Québecin provinssissa Kanadassa sijaitseva kaupunki, jonka väkiluku on 145 949 (2016). Se sijaitsee 200 kilometriä pohjoiseen Québecin kaupungista.


title: Saguenay (Quebec)

text: Kaupunki muodostettiin 18. helmikuuta 2002 liittämällä yhteen Chicoutimin, Jonquièren, La Baien ja Laterrièren kaupungit sekä Lac-Kénogamin ja Shipshaw’n kunnat ja osa Tremblayn kunnasta.


title: Toleranssi

text: Toleranssi voi tarkoittaa:


title: Sherbrooke

text: Sherbrooke on Kanadan Québecin provinssin kaakkoisosassa, 147 Montrealista itään, Saint-François’n ja Magogjoen yhtymäkohdassa sijaitseva kaupunki. Sen väkiluku on noin 161 000 (2016).


title: Sherbrooke

text: Nykyisin Sherbrooke on ranskankielinen, mutta sen ensimmäiset, vuonna 1802 saapuneet pysyvät asukkaat olivat englanninkielisiä Amerikan vallankumouksen lojalisteja. Nimensä kaupunki sai vuonna 1818 kuvernöörikenraali John Coape Sherbrooken mukaan. Kaupunki kasvoi merkittävästi 1. tammikuuta vuonna 2002, kun siihen liitettiin Ascotin, Bromptonvillen, Deauvillen, Fleurimontin, Lennoxvillen, Rock Forestin ja Saint-Élie-d’Orfordin kaupungit.


title: Sherbrooke

text: Sherbrookessa sijaitsee kaksi yliopistoa, ranskankielinen Université de Sherbrooke ja englanninkielinen Bishop’s University. Bishop’s University on Québecin ainoa englanninkielinen yliopisto, joka sijaitsee Montréalin saaren ulkopuolella.


title: Sherbrooke

text: Vuoden 2006 väestönlaskennassa 90 prosenttia Sherbrooken asukkaista ilmoitti äidinkielekseen ranskan ja 4 prosenttia englannin. Alle 1 prosenttia asukkaista ilmoitti olevansa kaksikielisiä ja muiden kielten osuus oli 6 prosenttia. Kaupungin asukkaista 87 prosenttia on katolisia.


title: Lockheed Corporation

text: Lockheed Corporation (alun perin Lockheed Aircraft Company) oli yhdysvaltalainen Allan Lougheadin vuonna 1926 perustama lentokonevalmistaja. Lougheadilla oli aiemmin yritys nimellä Loughead Aircraft Manufacturing Company, joka meni konkurssiin vuonna 1921.


title: Lockheed Corporation

text: Yritys menetti lahjontaskandaalissa Lockheed P‐3C Orion -koneiden kaupan Japaniin vuonna 1976. Skandaalissa myös Japanin entinen pääministeri Kakuei Tanaka vangittiin.


title: Lockheed Corporation

text: General Dynamicsin kehittämien F-16-hävittäjien tuki ja valmistus on siirtynyt Lockheedille vuonna 1993.


title: Lockheed Corporation

text: Yritys fuusioitui vuonna 1995 Martin Mariettan kanssa muodostaen Lockheed Martinin.


title: Cambridge (Kanada)

text: Cambridge on Ontarion provinssissa Kanadassa sijaitseva kaupunki, jonka väkiluku on noin 130 000 (2016). Se sijaitsee Grand- ja Speedjoen yhtymäkohdassa, noin 55 km Hamiltonista luoteeseen. Kaupunki on osa runsaan 520 000 asukkaan Kitchener - Cambridge - Waterloo -metropolialuetta.


title: Cambridge (Kanada)

text: Cambridgen kaupunki muodostettiin vuonna 1973 liittämällä yhteen Galtin, Hespelerin ja Prestonin kaupungit. Uuteen kaupunkiin liitettiin myös osia Waterloosta ja North Dumfriesista. Preston oli ennen vuotta 1834 tunnettu nimellä Cambridge Mills, englantilaisen Cambridgen mukaan. Tästä johdettiin kaupungin uusi nimi.


title: Cambridge (Kanada)

text: Kaupungin talous pohjautuu erilaiseen valmistavaan teollisuuteen: kaupungissa valmistetaan autoja, tekstiilejä, muoveja, elintarvikkeita sekä teknisen alan tuotteita. Kaupungissa on Conestoga Collegen kampus. Kaupungissa järjestetään vuorovuosittain yhdysvaltalaisen Saginawin kaupungin (Mich.) kanssa Can-Amera -urheilukilpailu, joka vetää amatööriurheilijoita.


title: Suolavihvilä

text: Suolavihvilä ("Juncus gerardii") on merenrannoilla kasvava monivuotinen vihviläkasvi. Sitä tavataan varsinkin alueilla, joilla maa nousee nopeasti.


title: Suolavihvilä

text: Suolavihvilän varret ovat pystyt, noin 40 cm korkeat. Sillä on lehtiruusuke maan rajassa ja joitakin varsilehtiä. Se kukkii heinä-elokuussa tummansävyisin vihvilöin.


title: Suolavihvilä

text: Suolavihvilä kasvaa merenrannalla vyöhykkeenä alueella, jossa merivesi tekee maaperän suolaiseksi.


title: Nights Are So Long

text: Nights Are So Long on Michael Monroen esikoisalbumi vuodelta 1987. Se on julkaistu sekä LP- että CD-levynä.


title: Rantatädyke

text:
Rantatädyke ("Veronica longifolia", vanh. "Pseudolysimachion longifolium") on rannoilla kasvava ruohovartinen kasvi. Sillä on siniset, tähkämäiset kukinnot ja pitkulaiset lehdet.
Rantatädykkeen pysty varsi voi kasvaa 30–80 senttimetrin korkuiseksi. Kasvi on Etelä- ja Keski-Suomessa luonnonkasvi, pohjoisemmaksi se on levinnyt ihmisen mukana. Sitä kasvatetaan myös koristekasvina. Lajin voi sekoittaa tähkätädykkeeseen ("Veronica spicata").


title: Charpentier

text: Charpentier (ransk. [šarpãtje], ruots. [šarpantieː]) on vanha ranskalainen aatelissuku, jonka yksi sukuhaara on introdusoitu Ruotsin sekä Suomen ritarihuoneisiin, joista edeltävään numerolla 765 vuonna 1668 ja jälkimmäiseen numerolla 64 vuonna 1818.


title: Charpentier

text: Normandialainen Toussaint Charpentier (s.6.3.1611 Pavilly, Normandia) astui vuonna 1630 Ruotsin palvelukseen ja seurasi Axel Oxenstiernaa Erfurtiin, missä kuningas Kustaa II Adolf otti hänet palkkasoturikseen. Charpentier oli Savonlinnan komppaniansa vänrikki 1639, kapteeniluutnantti 1643, kapteeni 1646, majuri 1657 ja viimein 1660 everstiluutnantti Turun läänin ratsuväkirykmentissä. Hänet aateloitiin vuonna 1664 ja merkittiin Ruotsin ritarihuoneeseen numerolla 765. Charpentier erosi palveluksesta 1678 ja sai eläkettä vuodesta 1681. 1683 Charpentier vetäytyi omistamalleen Hahkialan kartanolle, missä eli kuolemaansa 4.10.1683 saakka. Hänet haudattiin vasta 20.6.1697 Hauhon kirkkoon, missä hänen vaakunansa myös on.


title: Charpentier

text: Toussaint Charpentier otti osaa 1648 taisteluihin Saksassa, 1656-59 Puolassa sekä kunnostautui 1656 Riian piirityksessä vangitsemalla lukuisia venäläisiä. Sai 1651 Hahkialan kylän säterikseen.


title: Charpentier

text: Vuonna 1773 Claes Robert Charpentierin kuoltua aatelisarvo siirtyi naislinjan kautta sisarenpoikien L'Eclair -suvulle.


title: Charpentier

text: Suomessa suku on hallinnut Hahkialan kartanoa Hauholla.


title: Ralph Kiner

text: Ralph McPherran Kiner (27. lokakuuta 1922 Santa Rita, New Mexico – 6. helmikuuta 2014 Rancho Mirage, Kalifornia) oli yhdysvaltalainen baseballpelaaja. Hän pelasi ensimmäisen MLB-pelinsä 12. huhtikuuta 1946 ja viimeisensä 25. syyskuuta 1955.


title: Ralph Kiner

text: Kinerin joukkueina olivat Pittsburgh Pirates (1946–1953), Chicago Cubs (1953–1954) ja Cleveland Indians (1955). Hän oli kuusinkertainen All Star -pelaaja.


title: Ralph Kiner

text: Kiner toimi myöhemmällä iällään baseballselostajana. Hänet valittiin Baseball Hall of Fameen vuonna 1975.


title: Arche

text: Arche on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston astronomeja vuonna 2002. Kuu sai silloin väliaikaiseksi nimekseen S/2002 J 1. Arche on läpimitaltaan noin 3 kilometriä ja se kiertää Jupiteria noin 23 400 000 kilometrin etäisyydellä kiertoajan ollessa 732 päivää. Radan inklinaatio on 164° ja eksentrisyys 0,2555.


title: Arche

text: Nykyisen nimensä kuu sai kreikkalaisesta mytologiasta.


title: Eetu Muinonen

text: Eetu Antti Akseli Muinonen (s. 5. huhtikuuta 1986 Mikkeli) on suomalainen jalkapalloilija, joka edustaa Veikkausliigassa pelaavaa Rovaniemen Palloseuraa. Hän on pelipaikaltaan keskikenttäpelaaja, joka pystyy pelaamaan sekä vasemmalla laidalla että keskustassa.


title: Eetu Muinonen

text: Mikkelin Kissoissa ja Mikkelin Palloilijoissa jalkapallo-oppinsa saanut Muinonen aloitti pääsarjauransa MyPassa vuonna 2003 ja oli voittamassa Suomen mestaruutta kaudella 2005. Belgiaan hän siirtyi helmikuussa 2009.


title: Eetu Muinonen

text: Muinonen on pelannut myös Suomen alle 21-vuotiaiden maajoukkueessa. 15. toukokuuta 2009 alle 21-vuotiaiden maajoukkueen päävalmentaja Markku Kanerva valitsi Muinosen 40 pelaajan ehdokaslistalle, josta valittiin lopullinen alle 21-vuotiaiden joukkue 15.–29. kesäkuuta Ruotsissa pelattuun EM-lopputurnaukseen.


title: Jerusalem Slim

text: Jerusalem Slim oli suomalais-amerikkalainen yhtye, joka oli aktiivisena vuosina 1991-92. Yhtye kuitenkin lopetti toimintansa, kun kitaristi Steve Stevens ja laulaja Michael Monroe ajautuivat rankkoihin musiikillisiin ristiriitoihin. Yhtye ehti ennen hajoamistaan julkaista yhden albumin nimeltä "Jerusalem Slim". Michael Wagenerin tuottama albumi julkaistiin vain Japanissa, ja niin Monroe, Yaffa kun Stevenskin ovat haukkuneet sitä. Myöhemmin on julkaistu myös demoja muun muassa kappaleista Gotta Get A Hold, Final Word, Downwardly Mobile, Lights Out, Delirious ja Teenage Nervous Breakdown. Ne kuulostavat huomattavasti enemmän klassiselta rockilta kuin varsinainen albumi, ja Monroe onkin sanonut, että Stevensin demojen aikaisella soittotyylillä olisi saanut aikaan hänen mielestään erittäin hyvänkin levyn.


title: Jerusalem Slim

text: Yhtyeen hajottua jo ennen levyn julkaisua Monroe ja Yaffa soittivat muun muassa Little Stevenin ja Jay Heningin kanssa New Yorkin klubeissa soittaen enimmäkseen punk-covereita. Tästä yhtyeestä muodostui myöhemmin Demolition 23.


title: Jerusalem Slim

text: Yhtyeen rumpaliksi piti alun perin tulla Thommy Price, mutta Stevensin toiveesta hänen tilalleen vaihdettiin Greg Ellis.Jerusalem Slim (albumi)


title: Jerusalem Slim (albumi)

text: Jerusalem Slim on Jerusalem Slim-yhtyeen ainoaksi jäänyt levytys, joka julkaistiin vuonna 1992. Albumin tuotti Michael Wagener.Michael Monroe - laulu, saksofoni


title: Jerusalem Slim (albumi)

text: Steve Stevens - kitara, basso


title: Jerusalem Slim (albumi)

text: Sam Yaffa - basso


title: Jerusalem Slim (albumi)

text: Greg Ellis - rummut


title: Jerusalem Slim (albumi)

text: Ian McLagan - piano


title: Kalapuikkokeitto

text: Kalapuikkokeitto on Yleisradion tekemä vuonna 1998 valmistunut komediasarja. Sarjan on ohjannut Lenka Hellstedt.


title: Kalapuikkokeitto

text: Sarja kertoo vierekkäisissä soluasunnoissa asuvien nais- ja miesopiskelijoiden elämästä. Sarjan nimi tulee sarjan kohtauksesta, jossa Nokialle lopputyötä tekevä kumi-insinööri Tane paistaa kalapuikkoja suoraan lieden levyllä, ettei tulisi tiskiä. Lääketieteen opintoja aloitteleva Hannes pelastaa lieden ja heittää puikot veteen. Tähän Tane huudahtaa; "Hannes, sä olet nero! Kalapuikkokeittoa!"


title: Kalapuikkokeitto

text: Sarja esitettiin Yle TV2-kanavalla vuonna 1998.


title: Vilppulan Tähti

text: Vilppulan Tähti on perustettu 1924. Sen historiaan mahtuu paljon tapahtumia tapahtumia ja lajeja. Eniten harrastajia löytyy lentopallosta, mutta myös yleisurheilu on toiminnassa mukana.


title: Vilppulan Tähti

text: Lentopallossa Tähti on saavuttanut kuusitoista SM-tason mitalia, suurin osa niistä 1990-luvulla ja muutamia 2000-luvulla. Menestyksekkäimmät vuodet olivat 1990-luvun alkupuolella, jolloin Tähti valittiin kaksi kertaa (1989 ja 1991) Suomen parhaaksi tyttöjunioriseuraksi. Tuorein SM-mitali on keväältä 2007, jolloin Tähden C-tytöt voittivat SM-hopeaa Littoisissa.


title: Vilppulan Tähti

text: Tähden lentopalloilu on painottunut enemmän tyttöjen kuin poikien puolelle, mutta mukaan on saatu hyvin myös poikajoukkueita. Kaudella 2009–2010 Tähdessä pelaa naisten edustusjoukkue sekä 9 tyttö- ja 7 poikajoukkuetta. Naisten edustusjoukkue pelaa edelleen naisten 1-sarjaa.


title: Vilppulan Tähti

text: Yleisurheilussa harrastajia löytyy joka kesä. Tähden urheilukoulut keräävät kesäisin paljon varsinkin pieniä lapsia nauttimaan liikunnan ilosta.


title: Vilppulan Tähti

text: Tähden nuorten menestykset SM-sarjassa 1981–2007 (listassa, jos sijoitus väh. finaalipaikka)Vilppulan Tähden ja Mäntän Valovolleyn yhteinen Mv-Lentis ry perustettiin 18.9.2006. Yhdistyksen toiminta on tällä hetkellä tauolla.


title: Vilppulan Tähti

text: Tähti on kasvattanut pelaajia Suomen lentopalloilun huipulle. Tähden kasvatti on Matti Hietanen, joka pelaa Italiassa ja Suomen miesten maajoukkueessa.


title: The Sinister Urge

text: The Sinister Urge on Rob Zombien toinen sooloalbumi, joka julkaistiin vuonna 2001. Albumi on nimetty Ed Woodin vuonna 1961 ilmestyneen elokuvan "The Sinister Urge" mukaan.


title: The Sinister Urge

text: Kappaleessa ”Iron Head” on laulamassa Ozzy Osbourne ja kappaleessa ”Dead Girl Superstar” on Kerry Kingin (Slayer) soittama kitarasoolo.


title: The Sinister Urge

text:
Kaikki kappaleet säveltänyt ja sanoittanut Rob Zombie ja Scott Humphrey sekä sanoittanut Zombie, ellei toisin mainittu.Albumi - Billboard (Pohjois-Amerikka)
Singlet - Billboard (Pohjois-Amerikka)


title: Telema

text: Telema on Oulun alueella toimiva lyhytelokuvaryhmä, joka on toiminut vuodesta 1999 alkaen. Ryhmän nimi tulee ryhmän perustajien, Tero Luukkosen, Leo Myllyksen ja Matti Kinnulan, etunimistä. Ryhmän elokuvat ovat findietä eli suomalaista independent-elokuvaa. Vuosina 2004-2011 Telema toimi rekisteröitynä yhdistyksenä nimellä Telema ry. Yhdistysmuotoisen toiminnan päätyttyä ryhmän toiminta on jatkunut järjestäytymättömänä.


title: Telema

text: Teleman suurimpana tuotantona pidetään vuonna 2005 valmistunutta "Ruutanajärveä". Telema ry on saanut seuraavia palkintoja: Kempeleen kulttuuriapuraha (2006), Kempele-palkinto (2006) sekä Neo Arena Horror Award (2007). Vuoden 2008 alkupuolella Telema tuotti jäänmurtaja Sampon 20-vuotisjuhlaristeilyvideon Sampo Toursille. Teleman elokuvat ovat nähtävillä Indietaivas-sivustolla. Telema on kunnioittanut kempeleläisiä juuriaan pitämällä sekä "Ruutanajärven" että "Kätkön" ensi-illat Kempeleen lukion auditoriossa.


title: Educated Horses

text:
Educated Horses on Rob Zombien kolmas sooloalbumi. Levy julkaistiin vuonna 2006.
Albumi debytoi sijalla viisi Yhdysvaltojen Billboard 200 -listalla, myyden noin 120 000 kopiota ensimmäisellä viikollaan. Se debytoi sijalla yksi Billboardin rock-albumilistalla. Toisella viikollaan se putosi sijalle 14, myyden 46 720 kopiota. Muutamia kuukausia julkaisun jälkeen albumi oli myynyt kultaa, 500 000 kopiota.


title: Educated Horses

text:
Albumi - Billboard (Pohjois-Amerikka)
Singlet - Billboard (Pohjois-Amerikka)


title: Kaspianmassiainen

text: Kaspianmassiainen eli kaspianhalkoisjalkainen ("Hemimysis anomala") on pienikokoinen massiäyriäislaji. Se on alun perin kotoisin Mustanmeren ja Kaspianmeren alueilta, mutta levinnyt sieltä muualle Eurooppaan siirtoistutuksien sekä kanava- ja jokiyhteyksien kautta. 1990-luvun alussa se havaittiin ensi kertaa Itämeressä Suomen rannikolla, ja se esiintyy nyt tulokaslajina ainakin Suomenlahdessa ja Saaristomeressä. Vuonna 2006 lajin havaittiin levinneen myös Pohjois-Amerikan suuriin järviin.


title: Kaspianmassiainen

text: Kaspianmassiaienen kasvaa noin puolitoista senttiä pitkäksi ja on väriltään vaaleanpunertava. Suomessa se piileksii päivät kivenkoloissa ja ui öisin saalistamaan.


title: Abydos (täsmennyssivu)

text: Abydos voi tarkoittaa seuraavia asioita:


title: Muistikuvaputki

text: Muistikuvaputki on Yleisradion tuottama, vuonna 2007 esitetty kuusiosainen ohjelmasarja, joka kertoo suomalaisen television 50-vuotishistoriasta. Katsojat osallistuivat ohjelmaan lähettämällä kirjeitä, joissa he kertoivat muistojaan televisio-ohjelmista. Sarjassa ihmiset eri puolilta Suomea kertovat nostalgisia tv-muistojaan, ja siinä on runsaasti näytteitä niin Yleisradion kuin kaupallistenkin kanavien televisio-ohjelmien historiasta.


title: Muistikuvaputki

text:
Sarjan ensimmäinen osa käsittelee kaikkien aikojen katsotuimpia televisio-ohjelmia, joihin lukeutuvat muun muassa Linnan juhlat, Eurovision laulukilpailut, Syksyn sävelet, jääkiekon maailmanmestaruuskilpailut ja monet muut suorat lähetykset. Toisessa osassa muistelun kohteena ovat sketsisarjat ja muu televisiohuumori. Kolmannen jakson aiheena ovat Pikku Kakkonen, Kylli-täti, Arja-täti ja koko lastenohjelmien historia.
Neljännessä jaksossa käsitellään keskustelu- ja asiaohjelmia, ja mukana ovat muun muassa Uutiset, Jatkoaika ja Tänään kotona. Viides jakso on omistettu television visailuohjelmaperinteelle. Sitä edustavat muun muassa Arpa on heitetty, Tupla tai kuitti, Ruutuässä ja Heikoin lenkki.
Sarjan viimeinen jakso esittelee muistetuimmat draamasarjat, joihin kuuluvat muun muassa Heikki ja Kaija, Naapurilähiö, Simpauttaja, Elämänmeno, Kotikatu ja Salatut elämät.


title: Muistikuvaputki

text: Muistikuvaputken ohjasivat ja käsikirjoittivat Harto Hänninen ja Kati Sinisalo.


title: Muistikuvaputki

text: Ohjelman juontajana toimi Rouva Ruutu, jota esitti näyttelijä Jaana Pesonen. Hän sai Muistikuvaputken jälkeen vielä kaksi omaa nimikkosarjaansa: Rouva Ruudun musiikinhistoria esitettiin vuonna 2009 ja Rouva Ruutu ja nuoriso-ongelma sai ensiesityksensä joulukuussa 2011.


title: Muistikuvaputki

text: Muistikuvaputki esitettiin uusintana TV1:ssä elo-syyskuussa 2010.


title: Dougie Poynter

text: Douglas "Dougie" Lee Poynter (s. 30. marraskuuta 1987 Corringham, Essex, Englanti) soittaa bassoa ja laulaa taustoja brittiläisessä McFly -nimisessä bändissä. Poynterin lisäksi bändiin kuuluvat myös kitaristi-vokalistit Danny Jones ja Tom Fletcher, sekä rumpali Harry Judd. Poynter liittyi bändiin koe-esiintymisen kautta vuonna 2003, ollessaan vasta 15-vuotias.


title: Dougie Poynter

text:
Dougie Poynter syntyi Orsett Hospital -sairaalassa, lähellä Corringhamia, Essexiä. Poynter asui äitinsä Samin ja nuoremman sisaruksensa Jazzien kanssa kolmisin heidän isänsä jätettyä perheen hieman ennen kuin Poynter koe-esiintyi McFlylle.
Poynter kävi koulua Gable Hall School Arts Collegessa kotikaupungissaan.
Poynter on kertonut olevansa koulukiusattu nuorempana.


title: Dougie Poynter

text: Poynterin tiedetään olevan suuri eläinrakas. Hän on omistanut mm. liskoja ja koiria. Eläinten lisäksi Poynter on ollut kiinnostunut myös skeittaamisesta ja surffaamisesta, ja hän on kertonut harrastavansa molempia lajeja.


title: Dougie Poynter

text: Ollessaan 12-vuotias, Poynter inspiroitui Blink-182 -bändistä tutuista Tom Delongesta ja Mark Hoppusista, ja hän päätti opetella soittamaan bassokitaraa. 15-vuotiaana Poynter päätti koe-esiintyä bändiin nähtyään NME -lehdessä ilmoituksen, joka kertoi basistin ja rumpalin vapaista paikoista uudessa bändissä. Koe-esiintymisen pitäneet Tom Fletcher ja Danny Jones pitivät Poynterista ja tahtoivat tämän mukaan. Samana päivänä bändiin koe-esiintyi myös McFlyn nykyinen rumpali Harry Judd ja niin McFly oli syntynyt.


title: Dougie Poynter

text: McFlyn ensimmäisinä vuosina Poynter on antanut itsestään ujon kuvan medialle. Hän on pysynyt mielellään hiljaa haastatteluissa ja taka-alalla valokuvissa. Huolimatta Poynterin "mediakäyttäytymisestä", fanit tuntevat miehen bändin hassuttelijana. Lavalla ja backstagella Poynter on rennompi ja vapautuneempi, ja McFlyn kolmannen albumin julkaisun aikoihin Poynter alkoi tuoda itseään enemmän esille.


title: Dougie Poynter

text: Vuonna 2006 Poynter voitti brittiläisen Virgin Awardin -palkinnon kategoriasta "Most Fanciable Male".


title: Dougie Poynter

text: Poynter seurusteli S Club 8 -yhtyeestä tutuksi tulleen, nyttemmin The Saturdays -yhtyeessä laulavan Frankie Sandfordin kanssa. Seurustelee tällä hetkellä Lara Carew Jonesin kanssa. Vuoden 2011 lopussa Poynter kruunattiin viidakon kuninkaanksi brittiläisen ralitysarjan I'm A Celebrity... Get Me Out Of Here! 11. kaudella.


title: Jeesuksen Kristuksen pyhä kirkko

text: Jeesuksen Kristuksen pyhä kirkko (, ) on myöhempien aikojen pyhien liikkeeseen kuuluva uskonnollinen yhteisö. Sen perustaja, ranskalainen Alexandre Caffiaux, kuului aikaisemmin strangiittien Myöhempien aikojen pyhien Jeesuksen Kristuksen kirkkoon.


title: Jeesuksen Kristuksen pyhä kirkko

text: Vuonna 1963 Caffiaux, joka oli tullut vakuuttuneeksi strangiittien yhteisön olevan Jeesuksen Kristuksen todellinen kirkko maan päällä, matkusti Ranskasta Wisconsiniin saadakseen kasteen kyseisen kirkon jäseneksi. Hänet kastettiin ja asetettiin pappeuteen. Caffiaux kertoi saaneensa lennolla takaisin Ranskaan ilmestyksen, jonka mukaan hän olisi Joseph Smithin ja James J. Strangin oikea seuraaja ja näin ollen Jumalan kutsuma Kristuksen kirkon johtajaksi.


title: Jeesuksen Kristuksen pyhä kirkko

text: Vuonna 1964 Caffiaux vieraili Iranissa. Hänen kertomansa mukaan hänen luonaan vieraili matkan aikana enkeli, joka asetti hänet profeetaksi, näkijäksi ja ilmestyksensaajaksi sekä antoi hänelle Melkisedekin pappeuden täyteyden. Joukko Ranskassa asuvia strangiitteja asettui tukemaan hänen vaatimuksiaan.


title: Jeesuksen Kristuksen pyhä kirkko

text: Caffiaux sanoi kutsuvansa koolle kirkon yleiskonferenssin vahvistamaan hänen nimityksensä kirkon pääksi. Näin ei kuitenkaan tapahtunut. Caffiauxin seuraajat järjestäytyivät kuitenkin uskonnolliseksi yhdyskunnaksi nimellä "Église sainte de Jésus Christ" — "Jeesuksen Kristuksen pyhä kirkko". Strangiittikirkko torjui muodollisesti Caffiauxin vaatimukset 1978 ja erotti tämän kirkon jäsenyydestä.


title: Jeesuksen Kristuksen pyhä kirkko

text: Nykyään Jeesuksen Kristuksen pyhällä kirkolla on seurakuntia Ranskassa ja New Mexicon osavaltiossa Yhdysvalloissa.


title: Sonkakosken voimalaitos

text: Sonkakosken vesivoimalaitos on Sonkajärven kunnan Sonkakosken kylässä sijaitseva pieni vesivoimalaitos, joka toimii Sonkakosken myllyn yhteydessä. Vuonna 1941 Kalle Edvard Mustonen (s. 1900) rakennutti myllyn viereen sähkögeneraattorin ja samalla sähköisti myllyn. Alkuperäisenä voimanlähteenä oli 75 hevosvoiman vesiturbiini. Turbiinin teho riitti seitsemän talon tarpeisiin. Lisäksi voimalaitos antoi käyttövoiman sirkkelisahalle ja myllylle sekä puimakoneelle. Myllyn toiminta lopetettiin vuonna 1969.


title: Sonkakosken voimalaitos

text: 1980-luvun lopulla nykyinen omistaja kunnalispoliitikko Mikko Mustonen aloitti myllyn turbiinin ja konehuoneen kunnostuksen. Itä-Suomen vesioikeus myönsi luvan voimalaitoksen perustamiselle uudelleen vuonna 1988. Mylly ja voimalaitos käynnistyivät 20 vuoden tauon jälkeen 2.10.1989. Nykyisin myllyn voimanlähteenä on turbiini, joka tuottaa sähköä myllyn toimintaan ja Mustosen tilalle. Ylijäämäsähkö myydään Savon Voimalle.


title: Sonkakosken voimalaitos

text: Myllyn pohjoispuolella on ollut 1940-luvulla rakennettu myllytupa piharakennuksineen, mutta se on purettu 1970-luvun puolivälissä.


title: Hauyniitti

text: Hauyniitti on foideihin kuuluva silikaattimineraali. Sen kemiallinen kaava on (Na,Ca)-8AlSi(O,S)(SO,Cl)-2. Hauyniitti kiteytyy isometrisesti muodostaen läpikuultavia, lasimaisia kaksoskiteitä, joiden väri vaihtelee suuresti (sininen, valkoinen, harmaa, keltainen, vihreä, vaaleanpunainen). Sen kovuus on 5–6 ja ominaispaino 2,4–2,5.


title: Hauyniitti

text: Hauyniittia löydettiin ensi kerran Vesuviukselta kerätyistä näytteistä vuonna 1807. Se nimettiin ranskalaisen kristallograafikon Rene Just Hauyn (1743–1822) mukaan. Sitä esiintyy vähän piitä sisältävissä magmakivissä.


title: Patriarkan syksy

text: Patriarkan syksy () on Nobel-palkitun kolumbialaisen kirjailijan Gabriel García Márquezin vuonna 1975 ilmestynyt romaani. Se julkaistiin suomeksi 1986 Pentti Saaritsan suomentamana.


title: Ricky Hatton

text: Richard "Ricky" Hatton (s. 6. lokakuuta 1978 Stockport) on englantilainen ammattilaisnyrkkeilijä. Hän on kaksinkertainen ammattilaisten ylemmän kevytsarjan IBF- ja IBO-liittojen maailmanmestari. Hän on pitänyt hallussaan myös WBA-liiton välisarjan maailmanmestaruutta. Hatton oli "The Ring" lehden vuoden nyrkkeilijä vuonna 2005.


title: Ricky Hatton

text: Hatton vietti lapsuutensa ja nuoruutensa Hyden kaupungissa Suur-Manchesterin alueella. Hänen isänsä ja isoisänsä pelasivat jalkapalloa Manchester Cityssä, ja Hatton itsekin käväisi seuran nuorisojoukkueessa. Hän kuitenkin päätti keskittyä nyrkkeilyyn.


title: Ricky Hatton

text: Amatöörinä Hatton voitti 73 ottelua ja hävisi 7. Amatöörinä Hatton aloitti 12-vuotiaana. Hatton voitti nuorten MM-pronssia vuonna 1996 ja ABAn mestaruuden Hatton voitti seuraavana vuonna.


title: Ricky Hatton

text: Hatton aloitti ammattilaisuransa 11. syyskuuta 1999 ensimmäisen erän tyrmäysvoitolla Colin McAuleya vastaan. 29. toukokuuta hän voitti Dillon Carewin WBO-liiton ylemmän kevytsarjan intercontinental-mestaruusottelussa ja puolusti mestaruuttaan Bernard Paulia, Mark Wintersiä, Pedro Alonso Terania, Ambioris Figueroa, Gilbert Quirosia ja Giuseppe Lauria vastaan. 23. lokakuuta 2000 hän voitti Jonathan Thaxtonin Britannian mestaruusottelussa, ja 26. maaliskuuta 2001 Tony Pepin WBA-liiton mestaruusottelussa. Tätä titteliään hän puolusti 15 kertaa.


title: Ricky Hatton

text: Hattonin lopullinen läpimurto oli 4. kesäkuuta 2005 käyty IBF-liiton maailmanmestaruusottelu Kostya Tszyuta vastaan. Australialainen Tszyu oli hallinnut painoluokkaa jo pitkään ja hänet arvostettiin erääksi parhaimmista pound-for-pound-nyrkkeilijöistä. Altavastaajana otteluun lähtenyt Hatton tuomittiin voittajaksi 11. erän jälkeen Tszyun oltua kykenemätön jatkamaan ottelua. 26. marraskuuta samana vuonna Hatton otti nimiinsä myös WBA-liiton maailmanmestaruuden tyrmättyään hallitsevan mestarin Carlos Maussan yhdeksännessä erässä Sheffieldissä käydyssä ottelussa. Samana vuonna arvostettu "The Ring" -lehti valitsi hänet vuoden nyrkkeilijäksi. Seuraavan vuoden marraskuussa Hatton luopui IBF-mestaruudestaan kieltäydyttyään kohtaamasta määrättyä haastajaa Naoudel Ben Rabahia. Syynä tähän oli hänen päämääränsä nousta ottelemaan painoluokkaa ylemmäs.


title: Ricky Hatton

text: Välisarjalaisena Hatton nousi kehään 13. toukokuuta 2006 WBA-liiton maailmanmestaruusottelussa Bostonin TD Banknorth Gardenilla. Vastassa oli hallitseva mestari, vasenkätinen Luis Collazo, joka kävi kanveesissa jo ensimmäisessä erässä, mutta ottelu osoittautui lopulta tasaiseksi ja Hattonin siihenastisen uran ehkäpä kovimmaksi. Ottelu tuomittiin kuitenkin Hattonin voittoon kaikin tuomariäänin. Seuraavassa ottelussaan Hatton palasi takaisin ylempään kevytsarjaan. 20. tammikuuta 2007 käydyssä ottelussa panoksena oli IBF- ja IBO-liittojen tunnustama maailmanmestaruus, vastassa hallitseva mestari Juan Urango. Hatton voitti ottelun kaikin tuomariäänin. Kumpikaan ottelija ei ollut pahoissa vaikeuksissa ottelun aikana eikä kamppailussa tapahtunut lattiaanlyöntejä.


title: Ricky Hatton

text: Hatton joutui kuitenkin pian luopumaan IBF:n mestaruudesta kohdatakseen seuraavan vastustajansa, Jose Luis Castillon. 23. kesäkuuta käydyssä ottelussa kamppailtiin avoimena olleesta WBC-liiton maailmanmestaruudesta. Hatton tyrmäsi vastustajansa vasemman käden koukkulyönnillä neljännessä erässä.


title: Ricky Hatton

text: 8. joulukuuta 2007 Hatton palasi kehään välisarjalaisena WBC-liiton maailmanmestaruusottelussa maailman parhaana pound-for-pound -nyrkkeilijänä pidettyä amerikkalaista Floyd Mayweather Jr.:a vastaan. Ottelua pidettiin kovimpana välisarjan kohtaamisena sitten vuoden 1999 Oscar de la Hoyan ja Felix Trinidadin välisen ottelun. Hatton kykeni ottelun alussa jossakin määrin häiritsemään Mayweatheria kovalla ja hyökkäävällä nyrkkeilytyylillään, mutta lopulta Mayweather osoittautui paremmaksi ja voitti kamppailun teknisellä tyrmäyksellä kymmenennessä erässä.


title: Ricky Hatton

text: Toukokuussa 2008 Hatton voitti kotikaupunkinsa City of Manchester Stadiumilla IBO-liiton ylemmän kevytsarjan mestaruuden voitettuaan Juan Lazcanon kaikin tuomariäänin. Hän puolusti titteliään marraskuussa 2008 Las Vegasissa Paulie Malignaggia vastaan teknisellä tyrmäyksellä 11. erässä.


title: Ricky Hatton

text: 3. toukokuuta 2009 Hatton kohtasi "The Ring" -lehden ja IBO-liiton kevyen välisarjan MM-ottelussa Manny Pacquiaon. Suurta ennakkomainontaa osakseen saaneessa ottelussa Pacquiao tyrmäsi hänet toisessa erässä. Tyrmäyksensä jälkeen Hatton ei otellut kolmeen vuoteen. Syyskuussa 2010 brittilehdistö paljasti Hattonin huume- ja alkoholiongelman ja tämän jälkeen Britannian nyrkkeilyliitto vei hänen kilpailulupansa sekä managerin toimilupansa. Hän sai myös 20 000 punnan sakot. Vuonna 2012 Hatton otteli kerran häviten yhdeksännen erän tyrmäyksellä Vyacheslav Senchenkolle.


title: Ricky Hatton

text: Hatton on uransa jälkeen itse julkisuudessa kertonut alkoholi- ja huumeongelmistaan, masennuksestaan, sekä useista itsemurhayrityksistään. luopui


title: Hegemone

text: Hegemone on Jupiteria retrogradiseen suuntaan kiertävä epäsäännöllinen Pasiphaë-ryhmän kuu. Sen löysi vuonna 2003 ryhmä Havaijin yliopiston astronomeja. Kuu sai silloin väliaikaiseksi nimekseen S/2003 J 8. Hegemone on läpimitaltaan noin 3 kilometriä. Se kiertää Jupiteria noin 23,6 miljoonan kilometrin etäisyydellä, ja kiertoaika on 740 päivää. Radan inklinaatio on 154° ja eksentrisyys 0,3439.


title: Hegemone

text: Nykyisen nimensä kuu on saanut kreikkalaisesta mytologiasta.


title: S/2003 J 4

text: S/2003 J 4 on Jupiteria retrogradiseen suutaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2003.


title: S/2003 J 4

text: S/2003 J 4 on läpimitaltaan noin kaksi kilometriä ja se kiertää Jupiteria noin 23 571 000 kilometrin etäisyydellä kiertoajan ollessa 739,294 päivää. Radan inklinaatio on 147° ja eksentrisyys 0,3003.


title: Messiaan kirkko

text: Messiaan kirkko () oli yhdysvaltalaisen George Washington Joshua Adamsin (1811–11. toukokuuta 1880) 1861 perustama mormonistinen yhteisö. Yhteisö teki epäonnistuneen yrityksen perustaa siirtokunta Palestiinaan.


title: Messiaan kirkko

text: Adams syntyi noin 1811 Oxfordissa, New Jerseyssä. 1830-luvulla hänestä tuli metodistisaarnaaja. Helmikuussa 1840 hän kuuli New Yorkissa Myöhempien aikojen pyhien Jeesuksen Kristuksen kirkon apostolin Heber C. Kimballin saarnan ja tuli vakuuttuneeksi sanoman totuudellisuudesta. Hänet kastettiin MAP-kirkon jäseneksi vielä samalla viikolla. 1841 Adams matkusti Englantiin lähetystyöhön. Hänen saarnaamistyönsä seurauksena kirkkoon liittyi runsaasti uusia jäseniä.


title: Messiaan kirkko

text: Lokakuussa 1843 Myöhempien aikojen pyhien Jeesuksen Kristuksen kirkon presidentti, profeetta Joseph Smith pyysi Adamsia lähtemään lähetystyöhön Venäjälle. Kesäkuussa 1844 hän asetti Adamsin "apostoliksi ja erityiseksi todistajaksi Venäjän keisarikunnassa". Juuri ennen Adamsin lähtöä kirkon lähetystyö kuitenkin lopetettiin profeetta Joseph Smithin saatua surmansa vihamielisen väkijoukon lynkkaamana 27. kesäkuuta 1844. 10. huhtikuuta 1845 Adams erotettiin kahdentoista apostolin koorumista hänen ehdotettuaan, että Joseph Smithin poika Joseph Smith III kutsuttaisiin kirkon johtajaksi yhdessä tämän ainoan elossa olevan veljen William Smithin kanssa.


title: Messiaan kirkko

text: Tultuaan erotetuksi Adams liittyi James J. Strangin johtamaan uskonnolliseen yhteisöön, Myöhempien aikojen pyhien Jeesuksen Kristuksen kirkkoon. Adamsista tuli Strangin neuvonantaja. 1850 Adams kruunasi Strangin "Israelin kuninkaaksi", ja tämä nimitti Adamsin puolestaan "varakuninkaakseen" ja "pääministerikseen". 1851 Adams kuitenkin erotettiin strangiittien yhteisöstä. Häntä syytettiin aviorikoksesta, kavalluksesta, juopumuksesta ja harhaoppisuudesta.


title: Messiaan kirkko

text: 1850-luvun loppupuolella Adams oli koonnut ympärilleen joukon kannattajia Uudessa-Englannissa. He kutsuivat yhteisöään nimellä "Messiaan kirkko". Adams katsoi olevansa Jeesuksen Kristuksen profeetta ja lähettiläs tälle maailmalle. 1864 hän perusti kirkkonsa päämajan Indian Riveriin, Maineen. Myöhemmin samana vuonna Adams selitti saaneensa ilmoituksen, jonka mukaan hänen tuli johtaa seuraajansa Luvattuun maahan, Palestiinaan, ja perustaa sinne uskovien yhteisö. Hän selitti yhteisön valmistavan Luvattua maata juutalaisten paluulle, mikä puolestaan valmistaisi tietä Kristuksen toiselle tulemukselle. Kirkon jäsenet rahoittivat Adamsin asutushanketta suurilla summilla.


title: Messiaan kirkko

text: 1865 Adams matkusti Palestiinaan ja osti yhteisölle maa-alueen lähellä Jaffaa. Palattuaan takaisin Yhdysvaltoihin Adams järjesti yhdistyksen organisoimaan hänen johtamansa yhteisön muuttoa. Hän onnistui saamaan tapaamisen Yhdysvaltain presidentti Andrew Johnsonin kanssa, joka lupasi tukea Adamsin siirtokuntahanketta Ottomaanien imperiumin suuntaan.


title: Messiaan kirkko

text: 156 Messiaan kirkon jäsentä purjehti Bostonista Jaffaan Nellie Chapin -nimisellä aluksella, saapuen perille 22. syyskuuta 1866. Jäsenet perustivat väliaikaisen leirin Välimeren rannalle, luottaen paikallisen arabiväestön apuun. Vaikka paikalliset asukkaat toivat tulokkaille ruokaa ja vettä, kuoli tulokkaista kuukauden kuluessa kuusi lasta ja kolme aikuista. Marraskuussa tulokkaat olivat rakentaneet suojikseen muutaman yksinkertaisen asumuksen.


title: Messiaan kirkko

text: Joulukuussa 1867 siirtokunnalta loppuivat sekä rahat että tarvikkeet. Alkoholiongelmista kärsivä Adams menetti siirtokunnan johdon käsistään, koska hän ei enää pystynyt hallitsemaan alkoholinkäyttöään. Huhtikuussa joukko siirtokuntalaista vetosi Yhdysvaltain konsulaatin apuun, jotta se auttaisi siirtokuntalaisia palaamaan takaisin kotiin.


title: Messiaan kirkko

text: Kuukauden loppuun mennessä hallitus oli luvannut 26 siirtokuntalaiselle avustuksen kotiin palaamista varten. Adams ja hupeneva joukko siirtolaisia yritti aloittaa maanviljelemisen, mutta sato epäonnistui surkeasti. Kesän lopussa enää 40 siirtokuntalaista asusti alueella yhdessä Adamsin kanssa. Yhdysvaltain hallitus lupasi matka-avustuksen lopuillekin siirtolaisille kotiinpaluuta varten. Palattuaan kotiin suurin osa Messiaan kirkon jäsenistä liittyi Reorganisoituun myöhempien aikojen pyhien Jeesuksen kristuksen kirkkoon.


title: Messiaan kirkko

text: Kesäkuussa 1868 Adams vaimoineen lähti Palestiinasta Englantiin. Tässä vaiheessa 20 siirtokuntalaista asui vielä Palestiinassa. Osa heistä jäi maahan pysyvästi.


title: Messiaan kirkko

text: Adams yritti perustaa uuden yhteisön Liverpoolissa, jossa hän myös saarnasi siirtokunnan perustamista Palestiinaan. Yritys kuitenkin epäonnistui, ja Adams palasi Yhdysvaltoihin 1870. Hän saarnasi Philadelphiassa ja avasi 1878 kirkon nimeltä "Messiaan kirkko". Hän kuitenkin salasi menneisyytensä ja kielsi henkilöllisyytensä, koska osa hänen entisistä kannattajistaan oli katkeroituneita ja vaati korvauksia. Adams kuoli keuhkokuumeeseen 11. toukokuuta 1880.


title: Euporie

text: Euporie on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Sen löysi ryhmä Havaijin yliopiston astronomeja vuonna 2001. Kuu sai silloin väliaikaiseksi nimekseen S/2001 J 10. Euporie on halkaisijaltaan noin 2 kilometriä ja se kiertää Jupiteria noin 19,3 miljoonan kilometrin etäisyydellä kiertoajan ollessa 551 päivää. Radan inklinaatio on 145° ja eksentrisyys 0,144.


title: Euporie

text: Nykyisen nimensä kuu sai elokuussa 2003 kreikkalaisesta mytologiasta.


title: Ru (kana)

text: る hiraganalla tai ル katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 41. sijalla ri- ja re-tavujen välissä.


title: Ru (kana)

text: Hiragana る on johdettu man'yōgana-merkistön kautta kanjista 留 ja katakana ル kanjista 流.


title: Ru (kana)

text: Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « ru ».


title: Ru (kana)

text: Hiragana る kirjoitetaan yhdellä vedolla:


title: Ru (kana)

text: Katakana ル kirjoitetaan kahdella vedolla:


title: De Graafschap

text: De Graafschap on jalkapalloseura Doetinchemistä, Alankomaista. Seuran edustusjoukkue pelaa maan korkeimmalla sarjatasolla Eredivisiessä, jonne se viimeksi nousi keväällä 2018.


title: Yo (kana)

text: よ hiraganalla tai ヨ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 38. sijalla yu- ja ra-tavujen välissä.


title: Yo (kana)

text: Hiragana よ on johdettu man'yōgana-merkistön kautta kanjista 与 ja katakana ヨ kanjista 與.


title: Yo (kana)

text: Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « yo ».


title: Yo (kana)

text: Hiragana よ kirjoitetaan kahdella vedolla:


title: Yo (kana)

text: Katakana ヨ kirjoitetaan kolmella vedolla:Kanojen pieniä muotoja, ょ ja ョ, käytetään i:hin loppuvien kanojen kanssa muuttamaan niiden ääntämystä (Hepburn-latinisaatiolla):


title: Ni (kana)

text: に hiraganalla tai 二 katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 22. sijalla na- ja nu-tavujen välissä.


title: Ni (kana)

text: Hiragana に johdettu man'yōgana-merkistön kautta kanjista 仁 ja katakana 二 kanjista 二, joka on sen kanssa käytännössä identtinen.


title: Ni (kana)

text: Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « ni ».


title: Ni (kana)

text:
Hiragana に kirjoitetaan kolmella vedolla:
Katakana 二 kirjoitetaan kahdella vedolla:


title: Na (kana)

text: な hiraganalla tai ナ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 21. sijalla to- ja ni-tavujen välissä.


title: Na (kana)

text: Hiragana な ja katakana ナ on johdettu man'yōgana-merkistön kautta kanjista 奈.


title: Na (kana)

text: Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « na ».


title: Na (kana)

text:
Hiragana な kirjoitetaan neljällä vedolla:
Katakana ナ kirjoitetaan kahdella vedolla:


title: Wo (kana)

text: を hiraganalla tai ヲ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne ovat kana-aakkostojen 45. sijalla wa- ja n-tavujen välissä.


title: Wo (kana)

text: Kanat lausutaan yleisimmin . Joissain murteissa lausunta on kuitenkin säilynyt, ja sitä käytetään myös esimerkiksi lauluissa, tai kun äännettä halutaan painottaa.


title: Wo (kana)

text: Hiragana を on johdettu man'yōgana-merkistön kautta kanjista 遠 ja katakana ヲ kanjista 乎.


title: Wo (kana)

text: Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « wo ». Latinisaatio « o » on kuitenkin yleinen, ja se on uskollinen ääntämykselle.


title: Wo (kana)

text:
Hiragana を kirjoitetaan kolmella vedolla:
Katakana ヲ kirjoitetaan kahdella vedolla:Kanaa を käytetään lähes yksinomaan objektipartikkelina. Sen vuoksi katakana ヲ on suhteellisen harvinainen jokapäiväisissä teksteissä, ja sitä käytetään yleensä hiraganan を korvaajana silloin, kun teksti täytyy kirjoittaa kokonaan katakanalla.


title: Ro (kana)

text: ろ hiraganalla tai ロ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 43. sijalla re- ja wa-tavujen välissä.


title: Ro (kana)

text: Hiragana ろ ja katakana ロ on johdettu man'yōgana-merkistön kautta kanjista 呂.


title: Ro (kana)

text: Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « ro ».


title: Ro (kana)

text: Hiragana ろ kirjoitetaan yhdellä vedolla:


title: Ro (kana)

text: Katakana ロ kirjoitetaan kolmella vedolla:


title: Ananke-ryhmä

text: Ananke-ryhmä on joukko Jupiteria retrogradiseen suuntaan kiertäviä kuita, joilla on samankaltainen rata Ananken kanssa, ja joiden alkuperän on oletettu olevan sama.


title: Ananke-ryhmä

text: Ryhmän kuiden etäisyys Jupiterista vaihtelee 19 300 000–22 700 000 kilometrin välillä. Ratojen inklinaatiot ovat väliltä 145,7°–154,8° ja eksentrisyydet väliltä 0,02–0,28.


title: Ananke-ryhmä

text: Ryhmän ydinjäsenet suurimmasta pienimpään


title: Ananke-ryhmä

text: Kansainvälinen tähtitieteellinen unioni on päättänyt, että kaikille retrogradisille kuille annetaan e-päätteinen nimi ja se koskee myös tätä ryhmää.


title: Ananke-ryhmä

text: Kuuryhmä on todennäköisesti ollut alun perin yhtä asteroidia, joka törmäyksen seurauksena on hajonnut moneen osaan.


title: Ananke-ryhmä

text: Kuiden kokoon perustuen on päätelty, että alkuperäisen asteroidin koko olisi ollut noin 28 kilometriä. Luku on lähes sama kuin Ananken halkaisija, joten törmäys, jossa kuuryhmä syntyi, ei ole voinut olla kovin raju.


title: Tsu (kana)

text: つ hiraganalla tai ツ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 18. sijalla chi- ja te-tavujen välissä.


title: Tsu (kana)

text: Hiragana つ ja katakana ツ on johdettu man'yōgana-merkistön kautta kanjista 川.


title: Tsu (kana)

text: Merkkeihin voidaan lisätä dakuten, jolloin muodostuvat tavut づ et ヅ, jotka lausutaan tai . Modernissa japanissa nämä merkit ovat harvinaisia ja ne on suureksi osaksi korvattu merkeillä ず ja ズ. Niitä käytetään pääosin kirjoittamaan soinnilliseksi muuttunutta äännettä yhdyssanan keskellä (rendaku).


title: Tsu (kana)

text: Kanat latinisoidaan eri tavoin Hepburn-, Kunrei-shiki ja Nihon-shiki-järjestelmissä. Hepburn-järjestelmässä ne latinisoidaan « tsu » ja niiden soinnilliset vastineet « zu ». Kunrei-järjestelmässä vastaavat muodot ovat « tu » ja soinnillisena « zu ». Nihon-shikissä kanat latinisoidaan « tsu » ja niiden soinnilliset vastineet « du ».


title: Tsu (kana)

text:
Hiragana つ kirjoitetaan vain yhdellä vedolla:
Katakana ツ kirjoitetaan kolmella vedolla:Pieni hiragana っ on nimeltään sokuon. Sitä käytetään pääosin osoittamaan seuraavan konsonantin kahdentumista. Pientä katakanaa ッ käytetään samaan tarkoitukseen.


title: Tsu (kana)

text: Katakana ツ voidaan yhdistää useisiin muihin kanoihin merkitsemään äänteitä, jotka eivät ole japanin kielelle alkuperäisiä:


title: Ra (kana)

text: ら hiraganalla tai ラ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 39. sijalla yo- ja ri-tavujen välissä.


title: Ra (kana)

text: Hiragana ら ja katakana ラ on johdettu man'yōgana-merkistön kautta kanjista 良.


title: Ra (kana)

text: Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « ra ».


title: Ra (kana)

text: Hiragana ら kirjoitetaan kahdella vedolla:


title: Ra (kana)

text: Katakana ラ kirjoitetaan kahdella vedolla:


title: Ya (kana)

text: や hiraganalla tai ヤ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 36. sijalla mo- ja yu-tavujen välissä.


title: Ya (kana)

text: Hiragana や ja katakana ヤ on johdettu man'yōgana-merkistön kautta kanjista 也.


title: Ya (kana)

text: Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « ya ».


title: Ya (kana)

text: Hiragana や kirjoitetaan kolmella vedolla:


title: Ya (kana)

text: Katakana ヤ kirjoitetaan kahdella vedolla:Kanojen pieniä muotoja, ゃ ja ャ, käytetään i:hin loppuvien kanojen kanssa muuttamaan niiden ääntämystä (Hepburn-latinisaatiolla):


title: Kaksoskide

text: Kaksoskiteessä kaksi erillistä kidettä jakaa symmetrisesti jonkun kidehilan. Tällöin kaksi kidettä on kasvanut yhteen. Kiteet erottaa rakenteen kaksosraja.


title: Kaksoskide

text: Kristallografia luokittelee kaksoskiteet lukuisten kaksoslakien mukaan. Kaksoslait koskevat kidejärjestelmiä. Kaksostumista voidaan käyttää mineraalin määrittelyvälineenä.


title: Kaksoskide

text: Yksinkertaiset kaksoskiteet ovat joko "kosketuskaksosia" (eli kontaktikaksosia) tai "tunkeutumiskaksosia" (eli penetraatiokaksosia). Kosketuskaksosilla on yhteinen rakennepinta, joka ilmenee rajalla usein peilikuvina. Plagioklaasi, kvartsi, kipsi ja spinelli sisältävät usein kosketuskaksosia. Tunkeutumiskaksosissa yksittäiset kiteet näyttävät läpäisevän toisensa symmetrisesti. Tunkeutumiskaksosia esiintyy usein ortoklaasissa, stauroliitissa, pyriitissä ja fluoriitissa.


title: Kaksoskide

text: Jos useita kaksoskiteitä on rinnakkain saman kaksosen kautta, niitä kutsutaan kertauskaksosiksi. Jos nämä kaksoset ovat rinnakkain yhdensuuntaisesti, niitä kutsutaan "polysynteettisiksi kaksosiksi". Kun kertauskaksoset eivät ole yhdensuuntaisesti, niitä kutsutaan "syklisiksi kaksosiksi". Polysynteettisiä kaksosia esiintyy usein albiitissa, kalsiitissa ja pyriitissä. Lyhyen välimatkan välein olevia polysynteettisiä kaksosia nähdään usein juovina (striaatioina) tai pieninä yhdensuuntaisina riveinä kiteen pinnalla. Rutiili, aragoniitti, serusiitti ja krysoberylli sisältävät usein syklisiä kaksosia, ja ne muodostavat säteisiä kuvioita.


title: Kaksoskide

text: Kaksoskiteen muodostumisessa on kolme vaihetta. "Kehityskaksoset" syntyvät, kun kiteen muodostumis- tai kasvuvaiheessa hilassa tapahtuu muutos tai se tulee häirityksi, kun suurempi korvaava ioni epämuodostuu. "Hehkutus"- eli "muutoskaksoset" syntyvät viilenemisen aikana kidejärjestelmässä tapahtuvan muutoksen aikana, kun jokin muoto (formi) muuttuu epävakaaksi ja kiderakenteen täytyy järjestyä uudelleen tai muuntua toiseen vakaampaan muotoon. "Epämuodostuneet" eli "liukumiskaksoset" syntyvät kiteen muodostumisen jälkeen kiteeseen kohdistuvasta paineesta. Alueellinen metamorfoosi synnyttää tavallisesti epämuodostuneita kaksosia.


title: Kaksoskide

text: Kolmesta yleisimmästä kiderakenteesta (TKK, PKK ja HTP) HTP-rakenne kaksostuu todennäköisimmin.


title: Kaksoskide

text: Vierekkäin kasvavat kiteet voivat asettua riviin ja muistuttaa kaksoskiteitä. Tämä yhdensuuntainen kasvu kuitenkin vain vähentää järjestelmän käyttämää energiaa eikä ole kaksostumista.


title: Kaksoskide

text: Kaksosraja ilmenee, kun kaksi samanlaista kidettä kasvaa yhteen, niin että kiteiden välillä on ainoastaan pieni epäsopeuma. Se on todella symmetrinen rajapinta, niin että kiteet ovat toistensa peilikuvia, ja kiteillä on tasaisin välein samat atomit. Tämä on paljon vähäenergiaisempi rajapinta kuin aeraja, joka muodostuu, kun sattumanvaraisesti suuntautuneet kiteet kasvavat yhteen.


title: Kaksoskide

text: Kaksosrajat ovat mukana iskukarkaisussa ja monessa muutoksessa, joita tapahtuu metallien kylmämuokkauksessa, dislokaation ollessa rajoitettua alhaisissa lämpötiloissa. Niitä esiintyy myös martensiittimuutoksien vuoksi: kaksosrajojen liike saa aikaan nikkelititaanin pseudoelastisuuden ja muodon muistavan käyttäytymisen, ja niiden olemassaolo on osaltaan vaikuttamassa karkaistun teräksen kovuuteen.


title: Nu (kana)

text: ぬ hiraganalla tai ヌ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 23. sijalla ni- ja ne-tavujen välissä.


title: Nu (kana)

text: Hiragana ぬ ja katakana ヌ on johdettu man'yōgana-merkistön kautta kanjista 奴.


title: Nu (kana)

text: Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « nu ».


title: Nu (kana)

text:
Hiragana ぬ kirjoitetaan kahdella vedolla:
Katakana ヌ kirjoitetaan kahdella vedolla:


title: Ne (kana)

text: ね hiraganalla tai ネ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 24. sijalla nu- ja no-tavujen välissä.


title: Ne (kana)

text: Hiragana ね ja katakana ネ on johdettu man'yōgana-merkistön kautta kanjista 祢.


title: Ne (kana)

text: Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « ne ».


title: Ne (kana)

text:
Hiragana ね kirjoitetaan kahdella vedolla:
Katakana ネ kirjoitetaan neljällä vedolla:


title: Te (kana)

text: て hiraganalla tai テ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 19. sijalla tsu- ja to-tavujen välissä.


title: Te (kana)

text: Hiragana て ja katakana テ on johdettu man'yōgana-merkistön kautta kanjista 天.


title: Te (kana)

text: Merkkeihin voidaan lisätä dakuten, jolloin muodostuvat tavut で ja デ, jotka lausutaan .


title: Te (kana)

text: Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä, « te », ja niiden soinnilliset vastineet « de ».


title: Te (kana)

text:
Hiragana て kirjoitetaan yhdellä vedolla:
Katakana テ kirjoitetaan kolmella vedolla:


title: Hi (kana)

text: ひ hiraganalla tai ヒ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 27. sijalla ha- ja fu-tavujen välissä.


title: Hi (kana)

text: Hiragana ひ ja katakana ヒ on johdettu man'yōgana-merkistön kautta kanjista 比.


title: Hi (kana)

text: Merkkeihin voidaan lisätä dakuten, jolloin muodostuvat tavut び ja ビ, jotka lausutaan , tai handakuten, jolloin muodostuvat tavut ぴ ja ピ, jotka lausutaan .


title: Hi (kana)

text: Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: ひ ja ヒ latinisoidaan « hi », び ja ビ latinisoidaan « bi » ja ぴ sekä ピ latinisoidaan « pi ».


title: Hi (kana)

text:
Hiragana ひ kirjoitetaan yhdellä vedolla:
Katakana ヒ kirjoitetaan kahdella vedolla:


title: Jeff Agoos

text: Jeffrey ("Jeff") Alan Agoos (s. 2. toukokuuta 1968 Geneve, Sveitsi) on yhdysvaltalainen, entinen jalkapalloilija, joka oli pelipaikaltaan puolustaja. Hän on myös yksi eniten maaotteluita Yhdysvaltain jalkapallomaajoukkueessa pelanneista.


title: Jeff Agoos

text: Agoos syntyi Sveitsissä, kun hänen isänsä, joka oli yhdysvaltalainen diplomaatti, oli siellä työasioissa. Hän kuitenkin varttui Texasissa, ja voitti uransa aikana ennätykselliset viisi MLS-mestaruutta, joista kolme pelatessaan D.C. Unitedissa ja kaksi pelatessaan San Jose Earthquakesissa.


title: Jeff Agoos

text: Maajoukkuedebyyttinsä Agoos teki tammikuussa 1988 Guatemalaa vastaan. Hän edusti Yhdysvaltoja kolmissa MM-kisoissa vuosina 1994, 1998 ja 2002. Viimeisen maaottelunsa Agoos pelasi Walesia vastaan toukokuussa 2003, ja kaikkiaan hänelle kertyi 134 maaottelua, joissa hän teki neljä maalia.


title: Jeff Agoos

text: Agoos oli myös mukana Yhdysvaltojen vuoden 1992 futsal-maajoukkueessa, joka voitti hopeaa. Yhteensä futsalotteluita Agoosille kertyi 10, joissa hän teki kaksi maalia.


title: Jeff Agoos

text: Uransa jälkeen Agoos on ollut New York Red Bullsin taustavoimissa Bruce Arenan apulaisena.


title: Stauroliitti

text: Stauroliitti on jalosilikaatteihin kuuluva mineraali. Se on kidejärjestelmältään monokliininen, ja sen kovuus on 7–7,5. Stauroliitilla on verrattain monimutkainen kemiallinen kaava: (Fe,Mg,Zn)Al(Si,Al)O(OH). Raudan, magnesiumin ja sinkin määrä stauroliitissa vaihtelee. Väriltään stauroliitti on punaruskea, mustanruskea tai kellanruskea, ja se on yleensä samea.


title: Stauroliitti

text: Stauroliitin erikoisominaisuus on se, että siinä esiintyy usein ristin muodostavia kaksoiskiteitä. Näytteissä makroskooppisesti näkyvissä olevat stauroliittikiteet ovat muodoltaan prismoja. Ne ovat usein suurempia kuin ympäröivät mineraalit, ja niitä kutsutaan sen tähden porfyroblasteiksi.


title: Stauroliitti

text: Ohutnäytteissä stauroliitti on yleensä kaksoiskiteistä ja näyttää kvartsin kaltaista kahtaistaitteisuutta, jossa kaksoiskide esittää optista jatkuvuutta. Stauroliitti voidaan havaita metamorfisissa kivissä sen emmental-juustoa muistuttavan ulkonäön ansiosta. Sitä esiintyy kiilleliuskeissa ja gneisseissä seuranaan usein kyaniitti, granaatti ja andalusiitti. Suomessa sitä esiintyy mm. Tohmajärvellä, Puolangalla ja Sodankylässä.


title: Stauroliitti

text: Stauroliitin nimi on johdettu kreikasta; "stauros" ’risti’ ja "lithos" ’kivi’, viittaamaan yleiseen kaksoiskiteytymistapaan. Stauroliitti on alueellinen metamorfinen mineraali. Sitä esiintyy almandiinigranaatin, kiilteen, kyaniitin ja muiden metamorfisten mineraalien läheisyydestä.


title: Stauroliitti

text: Stauroliitti on osoitin- eli indeksimineraali, jota käytetään arvioimaan missä lämpötilassa, syvyydessä ja paineessa kivi metamorfoituu. Sillä on vähäistä käyttöä korukivenä.


title: Notos

text: Notos () oli kreikkalaisessa mytologiassa etelätuulen henkilöitymä ja jumaluus, yksi kahdeksasta anemoksesta. Hänen vastineensa roomalaisessa mytologiassa oli "Auster", sirokkotuuli, joka toi mukanaan tiiviin pilvipeitteen, sumun ja kuumankostean sään.


title: Notos

text: Notoksen vanhemmiksi nimetään Astraios ja Eos kuten muillekin kolmelle pääilmansuuntien tuulten jumaluudelle; nämä kolme hänen veljeään olivat Boreas, Zefyros ja Euros.


title: Notos

text: Notos oli enimmäkseen leuto ja lauha tuuli, mutta syksyisin se muuttui puuskittaiseksi ja toi mukanaan myrskyjä aiheuttaen usein satojen menetyksiä.


title: Modulor-mittajärjestelmä

text: Modulor () oli arkkitehti Le Corbusierin luoma kaanon, eli ihmisruumiin suhteisiin perustuva mittajärjestelmä. Järjestelmä perustui kultaiseen leikkauksen avulla ihmistä kuvaavan Modulor-hahmon pituudesta saatavaan lukujonoon. Modulorin avulla voidaan määrittää monipuolinen mittalukusarja suhdeharmonian kuitenkin säilyessä samana.


title: Modulor-mittajärjestelmä

text:
Le Corbusier ryhtyi tutkimaan mittajärjestelmää vuonna 1942, ja julkaisi Modulorin ensimmäisen version vuonna 1948. Toinen, korjailtu versio "Modulor 2" julkaistiin vuonna 1955.
Ensimmäisessä Modulor-versiossa perusmitan 113 cm tilalla oli 108 cm, ja mitan 226 cm tilalla 216 cm.


title: Modulor-mittajärjestelmä

text: Moduloria arvosteltiin perusmitoista, jotka eivät vastanneet ihmisten - etenkään naisten - keskimääräisiä mittoja. Tämän vuoksi järjestelmälle oli itse asiassa hankalaa suunnitella hyvin mitoitettuja toimintaympäristöjä, tai mukavia huonekaluja.


title: Modulor-mittajärjestelmä

text: Modulor pyrki ratkaisemaan teollisen rakentamisen ja standardoinnin piirissä syntyneitä ongelmia. Sen käyttö ei kuitenkaan aikanaan yleistynyt, vaan mittajärjestelmäksi valittiin esimerkiksi Suomessakin käytössä oleva 3M-moduulijärjestelmä.


title: Ted Nolan

text: Ted Nolan (s. 7. huhtikuuta 1958 Garden River 14, Ontario, Kanada) on ojibway-kansaan kuuluva entinen jääkiekkoilija. Pelaajaurallaan hän pelasi kolme kautta National Hockey Leaguessa ja on uransa jälkeen toiminut sarjassa myös valmentajana. Hänen poikansa Jordan Nolan pelaa St. Louis Bluesissa. Jordan voitti Stanley Cupin Kingsissä kaudella 2011–2012.


title: Ted Nolan

text: Jääkiekkouransa Nolan aloitti kotipaikkakunnallaan OHA-liigan Sault Ste. Marie Greyhoundsissa. Hän pelasi joukkueessa kaksi kautta, tuloksena 126:ssa ottelussa 22 maalia ja 46 syöttöä. Detroit Red Wings varasi hänet numerolla 78 vuonna 1978. Hän päätyi pelaamaan lukuisissa eri Red Wingsin farmiseuroissa; CHL:n Kansas City Red Wings, AHL:n Adirondack Red Wings ja Rochester Americans. Nolan sai ensimmäisen ammattilaispelinsä kaudella 1981–82, jonka jälkeen pitkän farmikomennuksen jälkeen nousi uudelleen Detroitin kokoonpanoon loppukaudeksi 1983–84.


title: Ted Nolan

text: Nolan siirtyi Detroit-sopimuksensa loputtua Pittsburgh Penguinsiin. Ainoa kausi jäi kuitenkin tyngäksi. Hän pelasi kymmenen ottelua farmijoukkue Baltimore Skipjacksissa AHL:ssä ja 18 Pittsburghissa. Kausi 1985–86 jäi Nolanin uran viimeiseksi ja hän ripusti luistimensa naulaan.


title: Ted Nolan

text: Ensimmäisen valmentajantehtävänsä Nolan sai OHL-liigaan siirtyneestä vanhasta kotijoukkueestaan Sault Ste. Marie Greyhoundsista vuonna 1988 kesken kauden. Hän toimi joukkueen valmentajana vuoteen 1994 asti, ja hänen aikanaan Sault Ste. Marie eteni kolmesti Memorial Cup -turnaukseen, jonka se voitti vuonna 1993.


title: Ted Nolan

text: Kaudeksi 1994–95 Nolan palkattiin Hartford Whalersin apulaisvalmentajaksi. Jo seuraavaksi kaudeksi hän siirtyi Buffalo Sabresin päävalmentajaksi, jona pysyi kauden 1996–97 loppuun saakka. Toisena päävalmentajakautenaan Nolan sai Jack Adams Awardin, eli NHL:n parhaan valmentajan palkinnon.


title: Ted Nolan

text: Sabres-pestin jälkeen Nolanille tarjottiin päävalmentajan paikkaa Tampa Bay Lightningissa ja apuvalmentajan paikkaa New York Islandersissa. Nolan kieltäytyi molemmista. Hänestä oli määrä tulla Toronto Torosin valmentaja uuteen WHA-liigaan, mutta hanke kaatui WHA-liigan perustamisen peruuntumiseen. Nolanista tuli Moncton Wildcatsin valmentaja QMJHL:ään. Joukkueen oli tarkoitus isännöidä Memorial Cup -ottelua, mutta julkisuudessa sattuneiden sanaharkkojen takia Nolan lopetti pestinsä.


title: Ted Nolan

text: Ongelmiin ajautunut New York Islanders tarvitsi uutta valmentajaa NHL:ssä, ja Nolan otti päävalmentajan paikan vastaan, vaikka oli aluksi kieltäytynyt siitä. Kaikkien yllätykseksi Islanders ylsi heti ensimmäisellä Nolanin kaudella 2006–07 pudotuspeleihin.


title: Ted Nolan

text: Heinäkuussa 2008 hän jätti New York Islandersin päävalmentajan tehtävän. Tämän jälkeen hän on toiminut vuosina 2009–2011 AHL-seura Rochester Americansin jääkiekkotoiminnan varapuheenjohtajana (Vice President of Hockey Operations) ja vuodesta 2011 Latvian jääkiekkomaajoukkueen päävalmentajana.


title: Clayhills

text: Clayhills on skotlantilainen aatelissuku, jonka jäsenet ovat vaikuttaneet myös Venäjällä, Baltiassa ja Suomessa.


title: Clayhills

text:
Andrew Clayhills toimi uskonpuhdistuksen ajan pappina Jedburghissa vuodesta 1586 ja Morebattlessa, lähellä Kelsoa vuosina 1593–1598. sekä myöhemmin Monifiethissä, lähellä Dundeetä.
Vuonna 1617 kauppias Andrew Clayhills, mahdollisesti edellisen poika, toimi laivanvarustajana Dundeessa Skotlannissa, tuoden maahan mm. tervaa Helsingøristä. Robert Clayhills of Baldovie sai vuonna 1615 Invergowrien paronin arvon.Hänen jäkeläisensä omistivat maata Invergowrien kylässä Dundeen naapurissa.


title: Clayhills

text: Britannian aatelistossa suvun päärin arvoa kantaa nyt David Clayhills-Henderson.


title: Clayhills

text:
Thomas Clayhills of Baldovie saapui Riikaan noin vuonna 1639. Hänen kolme poikaansa muuttivat Tallinnaan.
Pojista Johan Thomasinpoika Clayhills nai von Drentelnin aatelissukuun kuuluvan Gertrautin ja peri appensa vuonna 1633 perustetun kauppahuoneen. Johan Thomasinpoika Clayhills ja hänen vaimonsa kuolivat Tallinnassa ruttoon vuonna 1710 ja haudattiin molemmat samana päivänä Pyhän Olavin kirkkoon.
Kauppahuone siirtyi Johanin pojalle Thomas Clayhillsille, Tallinnan pormestarille. Hänen poikansa Hermann Johann Clayhills (1719–1770) nimesi kauppahuoneen uudestaan nimelle "Thomas Clayhills and Son". Tallinnan vanhin kauppahuone toimi tällä nimellä vuoteen 1940 saakka.


title: Clayhills

text:
Suomessa Clayhillsin suku hallitsi yhteensä viiden sukupolven ajan Kymenkartanon kartanoa nykyisen Kotkan alueella. Thomas Clayhillsin veli, Carl Johaninpoika Clayhills asui Viipurissa, mutta muutti suuren Pohjan sodan jälkeen Haminaan. Vuonna 1738 hän sai Kymenkartanon haltuunsa panttina maksamattomista veloista. Hän omisti myös sahan Kymijoen varrella ja perusti yhdessä Jacob Johan Teschen kanssa Helsingin Vanhaankaupunkiin vesisahan vuonna 1734.
Hänen poikaansa, vuonna 1740 syntynyt Niklas Clayhills opiskeli Turun ja Uppsalan yliopistoissa. Vuonna 1791 hänet "introdusoitiin" Viipurin ritarihuoneeseen vanhan skotlantilaisen aatelissuvun jäsenenä. Hänen poikansa kollegiasessori Anton Nikolajevitš Klaigils (Clayhills) toimi Kymenkartanon maakomissaarina eli kruununvoutina.


title: Clayhills

text: Suomalainen sukuhaara tuotti yhteensä viisi kenraalia Venäjän keisarilliselle armeijalle.


title: Clayhills

text: Suomen sisällissodassa jääkäri Allan Wilhelm Clayhills toimi 10. jääkäripataljoonan kolmannen komppanian päällikkönä. Hänen isänsä oli tamperelainen apteekkari Thomas Wilhelm Clayhills.


title: Karri O.

text: Karri O. (oikealta nimeltään Karri Ojanen), on suomalainen, nykyään Torontossa, Kanadassa asuva elektronisen musiikin tekijä, tuottaja ja DJ. Hänen musiikkiaan on julkaistu mm. saksalaisilla Plong!- ja Resopal-levymerkeillä sekä belgialaisella Toys for Boys-levymerkillä. Tampereen seudulta kotoisin oleva Karri Ojanen asui pitkään Helsingissä ennen muuttoaan Torontoon vuoden 2007 lopulla.


title: Klas Ingesson

text: Klas Ingesson (20. elokuuta 1968 Ödeshög – 29. lokakuuta 2014 Ödeshög) oli ruotsalainen jalkapallovalmentaja ja keskikenttäpelaaja. Hän kuoli syöpään lokakuussa 2014.


title: Klas Ingesson

text: Ingesson aloitti uransa vuonna 1984 tehtyään neljän vuoden sopimuksen ruotsalaisen IFK Göteborgin kanssa, jossa hän teki yhdeksän maalia ja pelasi 53 ottelua. Sen jälkeen hän edusti KV Mecheleniä, PSV Eindhovenia, Sheffield Wednesday FC:tä, AS Baria, Bologna FC:tä, Olympique de Marseilleita ja US Lecceä. Maajoukkueessa Ingesson debytoi vuonna 1989, hän pääsi edustamaan maajoukkuetta kolmissa arvokisoissa ja oli mukana muun muassa voittamassa Ruotsille MM-pronssia vuonna 1994. Hän kuului Ruotsin paitaan myös EM-kisoissa 1992 ja MM-kisoissa 1990. Yhteensä hän pelasi maajoukkueessa 57 ottelua ja teki 13 maalia. Hän lopetti pelaajauransa vuonna 2001.


title: Klas Ingesson

text: Valmennusuransa Ingesson aloitti IF Elfsborgin organisaatiossa juniorivalmentajana. Syyskuun lopussa 2013 hän nousi Elfsborgin edustusjoukkueen päävalmentajaksi Jörgen Lennartssonin saatua potkut. Elfsborg sijoittui Ingessonin johdolla kuudenneksi. Joulukuussa 2013 Eflsborg ilmoitti uudistavansa seuran valmennusjärjestelmän. Ingesson jatkoi edustusmiehistön vastuullisena valmentajana managerin roolissa ja hänen paikkansa valmentajana otti Jan Mian. He luotsasivat Elfsborgin Ruotsin cupin mestaruuteen toukokuussa 2014. Ingesson jatkoi Elfsborgin valmentajana syövästään huolimatta, kunnes menehtyi sairauteen 46-vuotiaana 29. lokakuuta 2014.


title: Jim Rhodes

text: James Allan Rhodes (13. syyskuuta 1909 – 4. maaliskuuta 2001) oli yhdysvaltalainen republikaanipoliitikko, joka toimi Ohion kuvernöörinä.


title: Jim Rhodes

text: Rhodes toimi Ohion kuvernöörinä kaksi kautta vuosina 1963–1971. Hän oli ehdolla republikaanien presidenttiehdokkaaksi 1964 ja 1968, mutta ei tullut valituksi. 4. toukokuuta 1970 hän lähetti kansalliskaartin joukkoja rauhoittamaan mielenosoitusta, mikä aiheutti neljän ihmisen kuolemaan johtaneen Kentin osavaltionyliopiston verilöylyn. Hän toimi kuvernöörinä toiset kaksi kautta 1975–1983.


title: Richard Brooks

text: Richard Brooks (18. toukokuuta 1912 – 11. maaliskuuta 1992) oli yhdysvaltalainen elokuvaohjaaja ja -käsikirjoittaja sekä kirjailija. Hänet tunnettiin lukeneena miehenä, jonka elokuvat perustuivat esimerkiksi Fjodor Dostojevskin, F. Scott Fitzgeraldin, Joseph Conradin, Tennessee Williamsin ja Truman Capoten teksteihin. Hän oli myös tarkka itsenäisyydestään eikä antanut studion johtoportaan vaikuttaa elokuviinsa.


title: Richard Brooks

text: Philadelphiassa, Pennsylvaniassa syntynyt Brooks opiskeli Templen yliopistossa, mutta lopetti opintonsa kesken. Hän aloitti uransa laman aikana sanomalehtitoimittajana ennen kuin siirtyi radioon. Hän johti teatteria Long Islandilla hetken, kunnes muutti Hollywoodiin. Alkuun Brooks kirjoitti ja luki lyhyitä radiokuunnelmia. Universal palkkasi hänet kirjoittamaan uudestaan käsikirjoituksen, josta tuli lopulta "Etelämeren valkoinen vanki" (1943).


title: Richard Brooks

text: Toisessa maailmansodassa Brooks palveli Yhdysvaltain merijalkaväessä ja kirjoitti kokemuksiinsa perustuen vuonna 1945 julkaistun kirjan "The Brick Foxhole", josta sovitettiin elokuva "Oikeutettu kosto" (1947)"." Hänen muita kirjojaan ovat "The Boiling Point" (1948) ja "The Producer" (1951). Brooksin esikoisohjaus oli vuoden 1950 poliittinen trilleri "Lavastettu ”paratiisi”". Hän teki elokuvansa MGM:lle, kunnes siirtyi itsenäiseksi tuottajaksi vuonna 1965.


title: Richard Brooks

text: Brooks sai ainoan Oscar-palkintonsa käsikirjoituksestaan vuoden 1960 elokuvaan "Huijarisaarnaaja", jonka hän myös ohjasi. Vuonna 1990 Yhdysvaltain ohjaajien ja käsikirjoittajien ammattiliitot DGA ja WGA myönsivät yhdessä Brooksille elämäntyöpalkinnon.


title: Richard Brooks

text: Brooks oli naimisissa Jean Brooksin (1941–1944) ja Jean Simmonsin (1960–1977) kanssa. Hänellä on tähti Hollywood Walk of Famella. Hän kuoli sydämen vajaatoimintaan 79-vuotiaana Beverly Hillsissä, Kaliforniassa.


title: Carlos Thompson

text: Carlos Thompson (oikeasti "Juan Carlos Mundin Schaffter"; 7. kesäkuuta 1923 Buenos Aires – 10. lokakuuta 1990 Buenos Aires) oli argentiinalainen näyttelijä. Hänen elokuviensa joukossa on Richard Brooksin "Intohimon liekki" (1954). Hän esiintyi runsaasti myös saksalaisissa elokuvissa.


title: Carlos Thompson

text: Thompson oli naimisissa Lilli Palmerin kanssa vuodesta 1957 tämän kuolemaan 1986. Hän itse teki itsemurhan 67-vuotiaana.


title: Luettelo Viipurin kauppiassuvuista

text: Tämä on luettelo Vanhan Suomen kauppiassuvuista.


title: Luettelo Viipurin kauppiassuvuista

text: Useat viipurilaiset kauppiassuvut ovat lähtöisin Saksasta ja Itämeren alasaksin kielisiltä alueilta. Merkittävä määrä saksalaisporvareita asui myös Haminassa.


title: Luettelo Viipurin kauppiassuvuista

text:
Viipurin kauppa, erityisesti tukku ja ulkomaankauppa, sekä kaupungin hallinto oli keskiajalta alkaen saksalaisten sukujen hallussa. Saksankielisen väestön määrä pysyi kaupungin kasvaessa noin 300 henkilössä, ja oli suurimmillaan vuonna 1939 noin 1 000 henkeä. Avioliitot solmittiin suurelta osin tämän ryhmän sisällä. Merkittävä määrä saksalaisia asui lisäksi läänin kartanoissa sekä Haminassa ja Vehkalahdella, jonne Viipurin porvareita muutti isonvihan jälkeen. Valtakielenä säilyi saksa 1800-luvun puoleen väliin saakka, jonka jälkeen ruotsi alkoi vallata alaa. Merkittäviä saksalaissukuja olivat mm. seuraavat:
Saksalaiset kauppiassuvut muodostivat merkittävän osan Vanhan Suomen virka-aatelia. Suomen ritarihuoneen järjestäydyttyä vuonna 1818 Viipurin virka-aatelisista anomuksesta introdusoitiin neljän suvun edustajia, nimittäin von Daehn (1834), Stewen (~1840), von Winther ja von Wulffert (1855). Lisäksi aatelissäätyyn kohosivat Bröijer (1647, nimellä Rosenbröijer) ja Cröell (1653, nimellä Rosencröell) sekä von Boisman (1808), Thessleff (1812), Bützow (1832), von Tesche (1854) ja Bruun (1863).


title: Luettelo Viipurin kauppiassuvuista

text: Viipurin ruotsinkieliset säätyläissuvut toimivat pääosin virkamiehinä ja pappeina. Merkittävinä kauppiassukuina mainitaan kuitenkin seuraavat:


title: Tartalo

text: Tartalo tai Torto on baskien mytologiassa esiintyvä yksisilmäinen jättiläinen. Nimen on arveltu tulevan Kreikan mytologian manalaan liittyvästä Tartaroksesta. Tarun mukaan Tartalo eli vuoristoissa ja luolissa, ja sieppasi nuoria ihmisiä sekä lampaita ruuaksi.


title: Sven Högström

text: Sven Axel Högström (8. lokakuuta 1908 Hanko – 12. marraskuuta 1995 Tammisaari) oli suomalainen poliitikko ja juristi. Hän oli RKP:n kansanedustaja vuosina 1954–1966. Högström toimi Suomen oikeusministerinä kolme kertaa; Kekkosen kolmannessa ja neljännessä hallituksessa vuosina 1951–1953 sekä Fagerholmin kolmannessa hallituksessa vuosina 1958–1959. Hän oli lisäksi Ruotsalaisen kansanpuolueen eduskuntaryhmän puheenjohtaja vuosina 1961–1963.


title: Sven Högström

text: Högström kirjoitti ylioppilaaksi vuonna 1927. Hän suoritti ylemmän oikeustutkinnon vuonna 1935 ja sai varatuomarin arvon vuonna 1937.


title: Keskiyön lapset

text: Keskiyön lapset () on Salman Rushdien vuonna 1981 julkaistu romaani. Se oli Rushdien kansainvälinen läpimurtoteos ja se sai ilmestymisvuotenaan Booker-palkinnon. Vuosina 1993 ja 2008 romaani sai erityisen ”Bookerien Booker” -palkinnon, eli se valittiin parhaaksi Booker-palkituksi kirjaksi palkinnon 25- ja 40-vuotisjuhlien kunniaksi. Suomeksi teos julkaistiin 1982 Arto Häilän suomentamana. 571-sivuisen kirjan kustansi Otava.


title: Keskiyön lapset

text: "Keskiyön lasten" tapahtumat sijoittuvat Intiaan, Rushdien synnyinmaahan, ja tarina nivoutuu humoristisesti Intian poliittisiin tapahtumiin. Tarinan päähenkilö on isonenäinen ja telepaattisia kykyjä omaava Saleem Sinai, joka syntyy keskiyöllä 15. elokuuta 1947, eli samalla hetkellä kun Intia itsenäistyy. Samalla Sinain kohtalo kietoutuu Intian vaiheisiin.


title: Herman Franks

text: Herman Louis Franks (4. tammikuuta 1914 – 30. maaliskuuta 2009) oli yhdysvaltalainen baseballpelaaja ja -valmentaja. Hän syntyi Pricessä, Utah'ssa, ja opiskeli Utah'n yliopistossa.


title: Herman Franks

text: Franks pelasi ensimmäisen Major League Baseball -ottelunsa 27. huhtikuuta 1939 ja viimeisensä 28. elokuuta 1949. Hänet osti St. Louis Cardinalsilta vuonna 1940 Brooklyn Dodgers, ja hän päätti uransa Philadelphia Athleticsissa.


title: Herman Franks

text: Franks aloitti valmentajanuransa heti pelaajana lopetettuaan. Hän pääsi Leo Durocherin avustajaksi New York Giantsissa ja nousi myöhemmin San Francisco Giantsin sekä Chicago Cubsin joukkueenjohtajaksi.


title: Tommy Henrich

text: Thomas David ”Tommy” Henrich (20. helmikuuta 1913 – 1. joulukuuta 2009) oli yhdysvaltalainen baseballpelaaja, joka vaikutti koko MLB-uransa (1937–1950) New York Yankeesissa.


title: Tommy Henrich

text: Henrichin uran keskeytti tilapäisesti palvelu toisessa maailmansodassa vuosina 1943–1945. Hän palasi vuonna 1946. Hän oli sarjan all star -pelaaja vuosina 1942 ja 1947–1950.


title: Tommy Henrich

text: Henrich toimi myöhemmin valmentajana New York Yankeesissa, New York Giantsissa ja Detroit Tigersissä.


title: Aikakirjat (DVD)

text: Aikakirjat DVD on suomalaisen Aknestik -yhtyeen DVD, joka sisältää kaikki Aknestikin 19 musiikkivideota, extroja ja muita harvinaisuuksia, mm. Jukka Takalon "Humppa-kostaja" -elokuvan. DVD:n kesto on yli 4 tuntia.


title: Tšaikovski (täsmennyssivu)

text: Tšaikovski tarkoittaa seuraavia:


title: MTV Unplugged (Ricky Martin)

text: MTV Unplugged on Ricky Martinin livealbumi, joka sisältää 12 hänen 17. elokuuta 2006 Yhdysvaltain Miamissa, Floridassa, pitämässään akustisessa "MTV Unplugged" -konsertissa nauhoitettua kappaletta. Samanaikaisesti konsertti julkaistiin myös samannimisenä DVD-tallenteena, jossa kappaleet tosin ovat eri järjestyksessä.


title: MTV Unplugged (Ricky Martin)

text: Albumilla on kolme kappaletta, joita Ricky Martin ei ole aikaisemmin levyttänyt; ne ovat "Tu Recuerdo", jossa vierailevat La Mari ja Tommy Torres, "Pégate" ja "Con Tu Nombre".


title: Antti Halme

text: Antti Alarik Halme (4. maaliskuuta 1923 Akaa – 10. kesäkuuta 1996 Viiala) oli tiedotussihteeri ja sosialidemokraattien kansanedustaja 1960- ja 1970-luvuilla.


title: Antti Halme

text: Halmeen vanhemmat olivat ulosottomies Aarne Nikolai Halme ja Martta Johanna Vilén. Hän kävi kansakoulun ja suoritti 1938 kemian laboranttikurssin Tampereen teknillisessä oppilaitoksessa. Halme työskenteli Viialan nahkatehtaalla laboranttina 1938–1945 ja työnjohtajana 1945–1956. Halme siirtyi tämän jälkeen politiikan pariin toimien Pohjois-Hämeen sos.dem. piirin piirisihteerinä Tampereella vuosina 1956–1966, Sosialidemokraattisen eduskuntaryhmän tiedotussihteerinä 1970–1973 sekä maa- ja metsätalousministerin poliittisena sihteerinä 1972 ja työministerin poliittisena sihteerinä 1972–1973. Vuodesta 1976 alkaen Halme toimi Eläkkeensaajien keskusliiton tiedotussihteerinä.


title: Antti Halme

text: Halme oli sosialidemokraattien kansanedustajana vuosina 1966–1970 ja 1973–1975 edustaen Hämeen läänin pohjoista vaalipiiriä. Hän tuli jälkimmäiselle edustajakaudelleen 11. syyskuuta 1973 Hämeen läänin maaherraksi valitun Valdemar Sandelinin tilalle. Halme oli myös mukana kunnallispolitiikassa Viialan kunnanvaltuuston jäsenenä.


title: Antti Halme

text: Halme oli naimisissa vuodesta 1944 Taimi Tuulikki Peltosen kanssa.


title: Valdemar Sandelin

text: Valdemar Edmund Sandelin (17. helmikuuta 1917 Tampere – 28. elokuuta 1990 Tampere) oli ammattientarkastaja ja sosialidemokraattien kansanedustaja. Hän toimi Hämeen läänin maaherrana 1970-luvulla.


title: Valdemar Sandelin

text: Sandelinin vanhemmat olivat puuseppä Väinö Edmund Kristoffer Sandelin ja Hilda Josefina Tamminen. Hän kävi kansakoulun ja ammattikoulun ja työskenteli sitten Tampereella Valmet Oy:n palveluksessa levyseppänä vuosina 1939–1950. Hän oli myös yrityksen pääluottamusmiehenä. Halme toimi Tampereen ammattientarkastuspiirin ammattientarkastajana 1950–1962 ja kansanedustajakautensa jälkeen hän oli Hämeen läänin maaherrana vuosina 1973–1979.


title: Valdemar Sandelin

text: Sandelin oli sosialidemokraattien kansanedustaja vuosina 1962–1973 edustaen Hämeen läänin pohjoista vaalipiiriä. Hän oli presidentin valitsijamiehenä vuoden 1968 presidentinvaaleissa. Sandelin oli myös mukana kunnallispolitiikassa Tampereen kaupunginvaltuuston puheenjohtaja ja Tampereen kaupunginhallituksen jäsen. Sandelinilla oli lukuisia muitakin luottamustehtäviä muun muassa Suomen Punaisen Ristin keskushallituksessa ja valtuuskunnassa, OTK:n hallintoneuvostossa ja Suomen kaupunkiliiton hallituksessa.


title: Valdemar Sandelin

text: Sandelin oli naimisissa vuodesta 1943 Anna Mirjam Lahtisen kanssa.


title: Kristian Lumijärvi

text: Kristian Lumijärvi (sukunimi vuoteen 1907 Laxfeldt, 13. marraskuuta 1880 Kylmäkoski – 15. helmikuuta 1957 Sippola) oli työkalumestari ja sosialidemokraattien kansanedustaja 1930-luvulla.


title: Kristian Lumijärvi

text: Palvelija Vilhelmiina Laxfeldtin poikana syntynyt Lumijärvi työskenteli maa-, metsä- ja puutyöläisenä. Ennen vuotta 1919 hän asui myös ulkomailla Saksassa, Yhdysvalloissa, Kanadassa ja viimeksi kuuden vuoden ajan Englannissa. Palattuaan Suomeen Lumijärvi oli Uudenmaan sosialidemokraattisen piirin toimitsijana noin 10 vuotta sekä Viipurin läänin itäisen ja läntisen vaalipiirin sosialidemokraattien piirisihteerinä. Sotien jälkeen hän oli Työtehoseuran palveluksessa työkalumestarina opastaen metsätyömiehiä työkalujen kunnostuksessa.


title: Kristian Lumijärvi

text: Lumijärvi oli sosialidemokraattien kansanedustajana vuosina 1933–1936 edustaen Viipurin läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa ja oli myös Espoon kunnanvaltuuston jäsenenä.


title: Kristian Lumijärvi

text: Lumijärvi oli naimisissa vuodesta 1912 Alma Matilda Vuoren kanssa.


title: King of Disco

text: King of Disco on romanialaisen danceyhtye Akcentin vuonna 2007 julkaistu albumi.


title: King of Disco

text: Albumi sisältää kappaleita, jotka on aikaisemmin julkaistu yhtyeen ensimmäisellä kansainväliseen levitykseen menneellä albumilla "French Kiss with Kylie". Nämä kappaleet ovat ”Phonesex”, ”4 Seasons in One Day”, ”I Swear” ja ”Last Summer”.


title: King of Disco

text: Albumin kappaleista singleinä on julkaistu nimikappaleen lisäksi ”Let’s Talk About It”, ”Phonesex” ja ”I Swear”.


title: Selena Gomez

text: Selena Marie Gomez (s. 22. heinäkuuta 1992 Grand Prairie, Texas, Yhdysvallat) on yhdysvaltalainen näyttelijä ja laulaja, joka tunnetaan muun muassa Alex Russon roolista Disney Channelin televisiosarjassa "Waverly Placen velhot".


title: Selena Gomez

text: Selena Gomez syntyi Grand Prairiessa, Texasissa. Hänen isänsä Ricardo Gomez on sukujuuriltaan meksikolainen ja äiti Amanda ”Mandy” Cornett on italialaista syntyperää. Äiti oli Selenan syntyessä vasta 16-vuotias. Vanhemmat erosivat, kun Selena oli viisivuotias, ja myöhemmin Mandy avioitui uudestaan Brian Teefeyn kanssa. Selena sai etunimensä vuonna 1995 kuolleen teksasilaislaulaja Selenan mukaan.


title: Selena Gomez

text: Vanhempien eron jälkeen Selena kasvoi äitinsä luona, ja taloudellisesti perheen elämä oli hyvin tiukkaa. Gomezin mukaan he joutuivat joskus etsimään maasta kolikoita voidakseen tankata auton. Mandy työskenteli muun muassa teatterinäyttelijänä elättääkseen itsensä ja tyttärensä. Selena kasvoi katolisessa ympäristössä ja oli lapsena usein isovanhempiensa hoidossa, kun vanhemmat kävivät koulujaan loppuun.


title: Selena Gomez

text: Gomezilla on kaksi sisarpuolta: vuonna 2013 syntynyt Gracie Elliot Teefey hänen äitinsä liitosta Brian Teefeyn kanssa, sekä Victoria ”Tori” Gomez, joka syntyi Gomezin isälle Ricardolle ja tämän vaimolle Saralle vuonna 2014. Gomez kävi high schoolin kotiopetuksessa ja sai päättötodistuksen vuonna 2010.


title: Selena Gomez

text: Selena Gomez aloitti näyttelemisen seitsemänvuotiaana esittäen "Barney ja ystävät" -televisiosarjassa Giannaa kahden tuotantokauden ajan. 2000-luvun alkuvuosina Gomez esiintyi sivurooleissa elokuvissa "Spy Kids 3 – Peli on pelattu" ja "". Hänen ensimmäinen pääosaroolinsa oli lyhytelokuvassa "Brain Zapped".


title: Selena Gomez

text:
Kesällä 2004 Disney Channel poimi Gomezin koe-esiintymisistä. Hän vieraili televisiosarjoissa "Zackin ja Codyn viiden tähden elämää" ja "Hannah Montana", joista jälkimmäisestä hän sai toistuvan sivuroolin toisella tuotantokaudella.
Vuonna 2007 Gomez valittiin esittämään yhtä päärooleista, Alex Russoa, teinivelhoista kertovassa "Waverly Placen velhot" -sarjassa. Hän on saanut roolistaan neljä palkintoehdokkuuta muun muassa erinomaisesta esiintymisestä nuorten sarjassa. Gomez on näytellyt myös Tuhkimoa elokuvassa "Tuhkimotarina 2" (2008) ja toista pääosaa Demi Lovaton rinnalla "Operaatio Prinsessassa" (2009). Myöhemmin hän on ollut mukana päärooleissa elokuvissa "Ramona ja Beezus" (2010), "Monte Carlo" (2011) ja "Spring Breakers" (2012).


title: Selena Gomez

text: Selena Gomez aloitti musiikkiuransa vuonna 2006, kun hän levytti tunnuskappaleen elokuvaan "Brain Zapped". Vuotta myöhemmin hän levytti tunnuskappaleen ”Everything Is Not What It Seems” "Waverly Placen velhoihin". Gomez osallistui myös "101 dalmatialaista" -platina-DVD:n tekemiseen laulamalla coverkappaleen ”Cruella de Vil”. Vuonna 2008 Gomez esiintyi Jonas Brothers -yhtyeen musiikkivideossa ”Burnin’ Up”. Samaan aikaan hän äänitti kolme kappaletta ”Tell Me Something I Don't Know”, ”Bang a Drum” ja ”New Classic” elokuvaan "Tuhkimotarina 2". Hän äänitti myös kappaleen ”Fly to Your Heart” animaatioelokuvaan "Helinä-keiju". "Monte Carlo"-elokuvan lopputeksteissä soitetaan Gomezin "Who Says"-kappaletta, hän itse myös näytteli kyseisessä elokuvassa. Myös "Ramona & Beezus"-elokuvassa soitettiin lopussa Gomezin "Live Like There's No Tomorrow"-kappale.


title: Selena Gomez

text: Vuonna 2008 Gomez allekirjoitti levytyssopimuksen Hollywood Recordsin kanssa. Samana vuonna hän perusti yhtyeen Selena Gomez & the Scene, joiden kanssa hän on julkaissut jo kolme studioalbumia. Hän kuitenkin erosi yhtyeestään vuonna 2013, ja seuraavan albuminsa, "Stars Dance", hän teki ilman bändiään.


title: Selena Gomez

text: 22. kesäkuuta 2015 Gomez julkaisi singlen ”Good For You”. Kappaleella on mukana rap-artisti ASAP Rocky, ja sen musiikkivideon ohjasi Sophie Muller. Kappale on yltänyt Billboard Hot 100 -listalla korkeimmillaan sijalle viisi.


title: Selena Gomez

text: Gomezin viimeisimmän albumin nimi on "Revival", ja se ilmestyi 9. lokakuuta 2015. Albumin julkaisi Interscope Records.


title: Selena Gomez

text: Syyskuussa 2009 Gomez nimettiin Unicefin hyvän tahdon lähettilääksi. 17-vuotiaana hän oli Yhdysvaltojen nuorin Unicef-lähettilääksi valittu henkilö. Lokakuussa 2009 uutisoitiin, että Selena Gomez suunnittelee oman ”Dream Out Loud” -nimisen vaatemallistonsa.


title: Selena Gomez

text: Gomez seurusteli laulaja-näyttelijä Nick Jonasin kanssa vuosina 2008–2010. Joulukuussa 2010 Gomez alkoi seurustella laulaja Justin Bieberin kanssa. Heidän on-off -suhteensa kesti vuoteen 2014 asti. Gomez alkoi seurustella laulaja The Weekndin kanssa alkuvuodesta 2017. He erosivat saman vuoden lokakuussa seurusteltuaan kymmenen kuukautta.


title: Selena Gomez

text: Vuonna 2016 Gomez peruutti maailmankiertueensa masennuksen vuoksi ja jäi määrittelemättömän pituiselle esiintymistauolle. Hän rikkoi syyskuussa 2016 Instagramissa ensimmäisenä sadan miljoonaan seuraajan rajan.


title: Selena Gomez

text: Gomezilla on diagnosoitu autoimmuunitauti lupus. Syyskuussa 2017 hänelle tehtiin munuaisensiirto, sillä hänen munuaisensa olivat vaurioituneet punahukan vuoksi. Munuaisen luovutti hänen ystävänsä, näyttelijä Francia Raisa.


title: Ranskan ympäriajo 1987

text: Ranskan ympäriajo 1987 oli järjestyksessään 74. maantiepyöräilyn Ranskan ympäriajo. Se kilpailtiin 1. – 26. heinäkuuta 1987. Kilpailu muodostui 25 etapista, joiden yhteispituus oli 4231 kilometriä. Voittaja Stephen Rochen keskinopeus oli 36,645 km/h. Kärkikolmikon aikaero oli Ranskan ympäriajon historian pienin aina vuoden 2007 kilpailuun saakka.


title: Ranskan ympäriajo 1987

text: Vuoden 1986 Ranskan ympäriajon voittaja Greg LeMond ei ollut puolustamassa voittoaan metsästysonnettomuuden vuoksi.


title: Moises Arias

text: Moisés Arias (s. 18. huhtikuuta 1994 New York City, New York, Yhdysvallat) on yhdysvaltalainen näyttelijä. Hän on tunnettu Disney Channelin televisiosarjasta Hannah Montana, jossa hän esittää Ricoa. Hänen veljensä Mateo Arias on myös näyttelijä.


title: Hikiän junaturma

text: Hikiän junaturma tapahtui yöllä 19.–20. heinäkuuta 1918 Hikiän ja Oitin välillä Riihimäki–Lahti-rataosuudella. Matkustajajuna, jossa oli mukana noin kolmekymmentä lyhyelle lomalle kotiinsa matkaavaa kansanedustajaa, suistui kiskoilta Hikiän ja Oitin välillä sijainneen Haukankallion kohdalla jyrkässä mutkassa. Onnettomuudessa kuoli kolme ja loukkaantui seitsemän henkilöä. Junan veturi ja kuusi matkustajavaunua kärsivät vaurioita.


title: Hikiän junaturma

text: Onnettomuuden aiheutti aikaisemmin yöllä irrotettu ratakisko. Onnettomuutta pidettiin pari kuukautta aiemmin päättyneen Suomen sisällissodan hävinneiden punaisten kostotoimena, joka oli kohdistettu junan matkustajina olleita kansanedustajia vastaan.


title: Charpentier (täsmennyssivu)

text: Charpentier on ranskalainen sukunimi, joka voi viitata seuraaviin henkilöihin:


title: Kosti Vehanen

text: Keijo Kosti Vehanen (31. elokuuta 1887 Turku – 13. maaliskuuta 1957 Turku) oli suomalainen pianisti. Hän kirjoitti ylioppilaaksi 1905 ja opiskeli vuosina 1907–1910 Helsingin musiikkiopistossa Sigrid Schnéevoigtin oppilaana. Vehanen jatkoi opintojaan Berliinissä, Pariisissa ja Roomassa, jossa häntä opetti Giovanni Sgambati.


title: Kosti Vehanen

text: Vehanen piti ensikonserttinsa Turussa ja Helsingissä 1912, minkä jälkeen hän konsertoi ja esiintyi orkesterien solistina kotimaan lisäksi Skandinaviassa ja Britanniassa. Vehanen tuli tunnetuksi monien laulajien herkkänä ja taitavana säestäjänä. Tunnetuimpia laulajia olivat Marian Anderson, Aino Ackté, Maikki Järnefelt, Aune Antti, Helge Lindberg ja Titta Ruffo. Vehanen esiintyi yli 3 000 konsertissa neljässä maanosassa.


title: Kosti Vehanen

text: Marian Anderson ja Kosti Vehanen esittivät yhdessä myös negrospirituaaleja, joiden ei vielä 1930-luvulla yleisesti katsottu sopivan taidelaulajien ohjelmistoon. Toimittaja ja musiikintutkija Minna Lindgrenin mukaan Vehanen toimikin mustaihoisen Andersonin esitaistelijana niin rotu- kuin naiskysymyksissäkin. Lisäksi Vehanen opetti Andersonin laulamaan suomalaisia kansanlauluja suomeksi. Andersonin ja Vehasen yhteisen uran huipentuma oli esiintyminen noin 70 000 kuulijalle Lincoln Memorial -muistomerkin luona Washingtonissa pidetyssä ulkoilmakonsertissa vuonna 1939. Radio ja filmiryhmät välittivät konsertin vielä suuremmalle kuulijakunnalle ympäri maailman.


title: Kosti Vehanen

text: Vehanen sävelsi pianokappaleita, kansanlaulusovituksia, yksinlauluja, kaksi balettia, viulufantasian ja sellofantasian. Lisäksi Vehanen kirjoitti useita muistelmateoksia.


title: Kosti Vehanen

text: Kosti Vehasen puoliso vuosina 1924–1929 oli sopraano Signe Liljequist (1876–1958).


title: Kaarle Henrikinpoika Horn

text: Kaarle Henrikinpoika Horn, Kankaisten herra () (n. 1550 – 16. toukokuuta 1601) oli suomalaissyntyinen ruotsalainen sotapäällikkö. Hänestä tuli sotamarsalkka vuonna 1580 ja valtaneuvos 1588. Hän oli Henrik Klaunpoika Hornin poika.


title: Kaarle Henrikinpoika Horn

text: Horn puolusti pitkän vihan aikana Tallinnaa venäläisiä vastaan vuosina 1570–1571 ja 1577. Hän valtasi Läänemaan 1581 ja toimi Narvan käskynhaltijana vuosina 1581–1582 ja 1588–1590. Valtaneuvos hänestä tuli vuonna 1588. Horn joutui Juhana III:n epäsuosioon jouduttuaan luovuttamaan Kaprion, Jaaman ja Iivananlinnan venäläisille. Hänet tuomittiin kuolemaan, mutta armahdettiin viime hetkellä mestauspaikalla. Horn asettui kuningas Sigismundia vastaan sisällissodassa, tämän isä oli ollut Juhana III, ja yritti Suomessa Kaarle-herttuan lähettiläänä vaikuttaa Klaus Flemingiinkin.


title: Kaarle Henrikinpoika Horn

text: Horn oleskeli Virossa 1500–luvun viimeisinä vuosina ja vaikutti osaltaan siihen, että porvaristo siellä kääntyi Kaarle-herttuan puolelle. Kaarle-herttua nimitti hänet komentajaksi ja käskynhaltijaksi Liivinmaalle. Kaarle-herttualta Horn sai vuonna 1600 Pohjois-Suomen laamanninviran. Oli herttuan mukana tämän piirittäessä Virossa Pärnun linnoitusta. Hornista tuli herttuan asettama ylikäskynhaltija Viroon ja Liivinmaalle vuonna 1600, ja vuonna 1601 hän valloitti Piebalgan linnoituksen puolalaisilta, ottaen sen komentajan voivodi Matias Dembinskin vangiksi. Tämä jäi Hornin viimeiseksi sotasaavutukseksi, sillä hän kuoli jo samana vuonna taistelussa Sigismundin puolalaisia vastaan Burtniekin linnan taistelussa Pohjois-Latviassa.


title: Eino Lehtinen

text: Eino Lehtinen on seuraavien henkilöiden nimi:


title: Cyllene

text: Cyllene on Jupiteria retrogradiseen suutaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2003. Kuu sai silloin väliaikaiseksi nimekseen S/2003 J 13.


title: Cyllene

text: Cyllene on halkaisijaltaan noin 2 kilometriä ja se kiertää Jupiteria noin 23 396 000 kilometrin etäisyydellä kiertoajan ollessa 731,099. Radan inklinaatio on 140° ja eksentrisyys 0,4116.


title: Cyllene

text: Nykyisen nimensä kuu sai maaliskuussa 2005 kreikkalaisesta mytologiasta.


title: Joseph Bonanno

text: Giuseppe "Joseph" Bonanno (s. 18. tammikuuta 1905 – 12. toukokuuta 2002) oli merkittävä ja vaikutusvaltainen lähinnä New Yorkissa vaikuttanut amerikanitalialainen mafiapomo. Bonanno johti Bonannon mafiaperhetta, joka on yksi New Yorkin viidestä perheestä.


title: Joseph Bonanno

text:
Bonanno syntyi Sisiliassa ja muutti Yhdysvaltoihin pikkulapsena, mutta muutti 21-vuotiaana takaisin vanhaan kotimaahansa. Bonanno joutui kuitenkin monen muun mafioson kanssa pakenemaan Benito Mussolinia Yhdysvaltoihin ja alkoi siellä työskennellä järjestäytyneelle rikollisuudelle. Bonanno nousi jo mafiapomoksi alle 30-vuotiaana, n. vuonna 1931 ja oli tässä virassa yli 30 vuotta.
Myös Bonannon poika Salvatore Bonanno työskenteli mafiaperheelle. Huhujen mukaan useat mafiosot kävivät vielä kysymässä Bonannolta ohjeita tämän ollessa reilusti yli 90-vuotias.


title: Joseph Bonanno

text: Joseph Bonanno kuoli Arizonalaisessa vanhainkodissa 97-vuotiaana. Bonanno oli tiedettävästi viimeinen 30-luvulla vaikuttanut mafiapäällikkö.


title: Luis Herrera

text: Luis Alberto "Lucho" Herrera (s. 4. toukokuuta 1961 Fusagasugá) on entinen kolumbialainen maantiepyöräilijä, Espanjan ympäriajon voittaja.


title: Luis Herrera

text: Herrera voitti ensimmäisenä kolumbialaisena etapin Ranskan ympäriajossa oltuaan paras Alpe d'Huez'lle päättyneellä 17. osuudella vuonna 1984. Kolme vuotta myöhemmin hän voitti ensimmäisenä eteläamerikkalaisena "Grand Tourin", Espanjan ympäriajon. Hän voitti mäkikilpailun ja etappeja kaikissa kolmessa suuressa ympäriajossa. Herrera voitti lisäksi kahdesti Dauphiné Libérén sekä neljä kertaa kotimaansa etappikilpailut Kolumbian ympäriajon ja Clásico RCN:n.


title: Luis Herrera

text:
Ranskan ympäriajo:
Italian ympäriajo:
Espanjan ympäriajo:
Dauphiné Libéré:
Katalonian ympäriajo:
Kolumbian ympäriajo:
Clásico RCN:
Aragonian ympäriajo: